Ayezaya 38 | Yintanɛte Zo Baebolo | Ewiade Fofolɛ Ngilebɛbo\nHɛzikaya anwodolɛ nee ye kpɔkɛdelɛ (1-22)\nAnyezɔlɛ edwɛne (10-20)\n38 Zɔhane mekɛ ne anu, Hɛzikaya anwo dole ye mɔɔ ɛnee ɔkpondɛ yeawu.+ Emɔzo ara ngapezonli Ayezaya+ razele ye kɛ, “Edwɛkɛ mɔɔ Gyihova ɛha la ɛne: ‘Maa wɔ sua nu amra adehilelɛ, ɔluakɛ ɛnrɛde kpɔkɛ; ɛbawu.’”+ 2 Ɔti Hɛzikaya hakyile ɔ nye wɔ bane ne anwo na ɔzɛlɛle Gyihova kɛ: 3 “O Gyihova, mesɛlɛ wɔ, kakye+ kɛzi meva ahonle mɔɔ di munli la melua ɛ nyunlu wɔ nɔhalɛlilɛ nu+ na meyɛ mɔɔ le kpalɛ wɔ ɛ nye zo la.” Na Hɛzikaya zunle kpole kpalɛ. 4 Akee Gyihova zele Ayezaya kɛ: 5 “Sia ɛ nzi kɔze Hɛzikaya kɛ,+ ‘Mɔɔ Gyihova, wɔ nenyia Devidi Nyamenle ne ɛha la ɛne: “Mede wɔ asɔneyɛlɛ ne.+ Menwu wɔ monle ne.+ Nea, mebava ɛvolɛ 15 meaboka wɔ ngoane mekɛ* nwo,+ 6 na mebalie wɔ nee suakpole ɛhye meavi Aselea belemgbunli ne asa anu, na meabɔ suakpole ɛhye anwo bane.+ 7 Sɛkɛlɛneɛ mɔɔ vi Gyihova ɛkɛ mɔɔ ɔbamaa wɔanwu kɛ Gyihova bayɛ mɔɔ yeha la ɛne:+ 8 Mebamaa sɛnzɛne ne ɛlawolɛ ne mɔɔ ɛdɔ Ehaze kpolike* ne azo la azia ɔ nzi egyakɛ bulu.”’”+ Yemɔti sɛnzɛne ne ɛlawolɛ ne mɔɔ dɔle kpolike ne azo la ziale ɔ nzi egyakɛ bulu. 9 Dwuda Belemgbunli Hɛzikaya anwo dole ye na ɔdele kpɔkɛ la, edwɛkɛ* mɔɔ ɔhɛlɛle la ɛne. 10 Menganle kɛ: “Me ngoane mekɛ ne avinliƆwɔ kɛ mewolo Nla* nlenkɛ mgbole ne mɔ anu. Me mekɛ mɔɔ ɛha la babɔ me.” 11 Menganle kɛ: “Menrɛnwu Gyaa,* Gyaa wɔ anyewɔzoamra azɛlɛ zo.+ Menrɛnwu alesama biekoWɔ mekɛ mɔɔ mewɔ menli mɔɔ wɔ ɛleka mɔɔ bɛnyɛ ɛhwee la anu la. 12 Bɛdudu me tɛnlabelɛ na bɛye bɛvi me nwo+Kɛ mboaneneavolɛ ɛdanlɛsua. Mebubu me ngoane kɛ awie mɔɔ nwo ɛdanlɛ la;Ɔpɛ me kɛ nyɛma la ɔfi ɛkɛ. Ɔvi alehyenlɛ kɔdwu aledwolɛ, ɛfa me ɛba awieleɛ.+ 13 Mesie me nwo dii kɔkpula nwonlomɔ. Ɔbubu me mbowule kɔsɔɔti anu kɛ awenade la;Ɔvi alehyenlɛ kɔdwu aledwolɛ, ɛfa me ɛba awieleɛ.+ 14 Mesu kɛ nyamenleakatiba anzɛɛ kɔtɔkpɔle;*+Mekulu kɛ abubule.+ Menea anwuma too me nye ka ɛkɛ:+ ‘O Gyihova, melɛnwu amaneɛ;Yɛ awie mɔɔ sɔ me nu!’*+ 15 Duzu a menga a? Yedendɛ yehile me yɛɛ yeyɛ. Me ngoane mekɛ kɔsɔɔti anu, mebabɛlɛ me nwo aze* mealuaƆlua me nyanelilɛ kpole ne ati.* 16 ‘O Gyihova, ninyɛne ɛhye mɔ* a sonla biala dua zo tɛnla ngoane nu a,Yɛɛ ninyɛne ɛhye mɔ a maa me sunsum nyia ngoane a. Ɛbamaa meade kpɔkɛ na meadɛnla ngoane nu.+ 17 Nea! Mennyia anzodwolɛ, emomu nyane kpole a melɛdi a;Noko me* nwo ɛlɔlɛ mɔɔ ɛlɛ la ati,Wɔlie me wɔvi ɛzɛkyelɛ kuma nu.+ Wɔvuandi me ɛtane ne mɔ kɔsɔɔti wɔgua ɛ nzi.*+ 18 Ɔluakɛ Nla* ɛngola ɛnwula wɔ anyunlunyia,+Ewule ɛngola ɛnye wɔ ayɛlɛ.+ Bɛdabɛ mɔɔ bɛkɔ kuma ne anu la ɛngola ɛnva bɛ rɛle ɛnwula wɔ nɔhalɛlilɛ nu.+ 19 Anyewɔzoamra, anyewɔzoamra kola ye wɔ ayɛlɛ,Kɛ mɔɔ mekola meyɛ ye ɛnɛ la. Selɛ kola maa ɔ mra nwu wɔ nɔhalɛlilɛ.+ 20 O Gyihova, die me,Na yɛbava getaa* yɛabɔ me edwɛne ne+Wɔ yɛ ngoane mekɛ kɔsɔɔti anu wɔ Gyihova sua nu.’”+ 21 Akee Ayezaya hanle kɛ: “Bɛva feege welera mɔɔ bɛbɔ ye kunguma la bɛrɛla na bɛva bɛdo ye nyila ne azo, amaa yeade kpɔkɛ.”+ 22 Hɛzikaya bizale kɛ: “Sɛkɛlɛneɛ boni a kile kɛ mebahɔ Gyihova sua nu ɛkɛ a?”+\n^ Hibulu aneɛ nu, “wɔ mekɛ.”\n^ Bie a ɛnee bɛfa kpolike ɛhye mɔ bɛtia mekɛ.\n^ Anzɛɛ ɔkola ɔkile, “azuazualoma.”\n^ Hibulu aneɛ nu, “Di me edwɛkɛ maa me.”\n^ Anzɛɛ “mebayɛ koonwu.”\n^ Anzɛɛ “me ɛkɛla mɔɔ ɛlɛdi nyane la ati.”\n^ Ɛhye kile, Nyamenle edwɛkɛ nee ye gyima.\n^ Anzɛɛ “Wɔye me ɛtane ne mɔ kɔsɔɔti wɔvi ɛ nyunlu.”


Asoo Mekɛ Ɛdwu Kɛ Mefi Sua Nu Ɔ? | Mgbavolɛ Nee Mbɛlɛra Biza Kɛ\nKENGA YE WƆ Afrikaans Albanian Amharic Arabic Arabic (Lebanon) Armenian Azerbaijani Baoule Belize Kriol Bislama Brazil Mumule Aneɛ Bulgarian Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Croatian Czech Danish Dutch English Estonian Faroese Fijian Finnish Fon French Ga Georgian German Giliki Gun Haitian Creole Hausa Hibulu Hiligaynon Hindi Hindi (Roman) Hmong (White) Hungarian Iban Icelandic Iloko Indonesian Isoko Italian Japanese Kannada Kazakh Kazakh (Arabic) Kinyarwanda Kirghiz Kirundi Korean Kurdish Kurmanji (Caucasus) Kurdish Kurmanji (Cyrillic) Lingala Lithuanian Macedonian Malay Malayalam Maltese Mambwe-Lungu Mongolian Myanmar Ndebele (Zimbabwe) Nepali Norwegian Nzema Pangasinan Persian Polish Portuguese (Brazil) Portuguese (European) Romanian Russian Serbian (Cyrillic) Serbian (Roman) Setswana Seychelles Creole Shona Sinhala Slovak Slovenian Spanish Swahili Swedish Tagalog Tatar Telugu Thai Turkish Twi Ukrainian Urhobo Uzbek Uzbek (Roman) Vietnamese Yoruba Zulu\nSaa awie yɛ ye adwenle kɛ ɔfi sua nu a ɔbahola yeamaa ɔ nye alie na mekɛ ko ne ala ye ahonle adu. Kɛ ɔkɛyɛ na wɔanwu ye kɛ ɛ ngomekye ɛbahola wɔadɛnla ɛ?\nNeɛnlea deɛmɔti ɛlɛfi sua nu la anu\nSuzu mɔɔ bavi nu ara la anwo\nBie a ninyɛne bie mɔ ati a ɛkulo kɛ ɛfi sua nu a—bie mɔ anwo ɛngyia kpalɛ. Kɛ neazo la, kpavolɛ bie mɔɔ bɛfɛlɛ ye Mario la liele dole nu kɛ, “Ɛnee mekulo kɛ mefi sua nu amaa ɛzonlelilɛ mɔɔ melɛ ye wɔ sua nu la avi me nwo zo.”\nNɔhalɛ nu, saa ɛfi sua nu a bie ɛnrɛnyia fanwodi dɔɔnwo. Onya mɔɔ ɛli ɛvolɛ 18 la ka kɛ, “Saa ɛfi sua nu a, ɔwɔ kɛ ɛdawɔ mumua ne ɛsiezie ɛleka mɔɔ ɛde la, ɛto wɔ aleɛ, ɛtua wɔ bills—na ɛnrɛnyia moalɛ ɛnrɛvi wɔ awovolɛ ɛkɛ!”\nNɔhalɛ edwɛkɛ: Ɔwɔ kɛ ɛnwu deɛmɔti ɛkulo kɛ ɛfi sua nu la amaa wɔanwu ye saa ɔwɔ kɛ ɛkɔ a.\nGyisɛse hanle kɛ: “Bɛ nuhua boni a kpondɛ kɛ ɔsi tawa a ɔnlimoa ɔndɛnla aze ɔmbu mgbonda saa ɔlɛ mɔɔ ɔbava yeawie la a?” (Luku 14:28) Kɛ ɔkɛyɛ na ‘wɔabu sua nu mɔɔ ɛlɛfi la anwo mgbonda’ ɛ? Fa ninyɛne ɛhye mɔ mɔɔ doɔdoa zo la yɛ ɛ nwo neɛnleanu.\nƐKOLA ƐNEA EZUKOA ZO KPALƐ Ɔ?\nBaebolo ne ka kɛ: “Ezukoa bɔ bɛ nwo bane.”—Nolobɔvo ne 7:12, NW.\nƐngola ɛnzie ezukoa ɔ?\nƐle awie mɔɔ dahuu sɛkye ezukoa ɔ?\nAsoo dahuu ɛbɔ bosea wɔ awie mɔ ɛkɛ ɔ?\nSaa ɛbua kpuya ɛhye mɔ anu ko bɔbɔ ɛhɛe a, ɛnee anyelazo mɔɔ ɛlɛ kɛ ɛfi sua nu la bahola ava ngyegyelɛ ara!\n“Me diema nrenyia ne nyianle ɛvolɛ 19 la ɔvile sua nu. Wɔ ɛvolɛ ko anu, ye ezukoa mɔɔ yeva yezie la amuala wiele, bɛzale ye bɛliele ye kale ne, ɔ nwo yɛle kakɛ ngome na ɔkpale kyɛlɛ kɛ bɛmaa ɔrɛla sua nu.”—Danielle.\nMɔɔ ɛbahola wɔayɛ ye kɛkala la: Biza wɔ awovolɛ kakɛ mɔɔ bɛbɔ ye wɔ siane ko biala anu la. Bills boni a bɛnyia a yɛɛ kɛzi bɛyɛ ezukoa nwo ngyehyɛlɛ bɛfa bɛtua zɔhane bills ne ɛ? Kɛzi bɛsie ezukoa ɛ?\nNɔhalɛ edwɛkɛ: Saa ɛsukoa kɛzi bɛnea ezukoa zo la kɛkala mɔɔ ɛtɛfile sua nu la a ɔbaziezie wɔ yeamaa wɔagyinla ezukoa nwo ngyegyelɛ mɔɔ ɛbayia ye wɔ wɔ ɛbɛlabɔlɛ nu la anloa.\nWƆTETE Ɛ NWO Ɔ?\nBaebolo ne ka kɛ: “Awie biala ɔdaye ɔbazoa ye adesoa.”—Galeehyeama 6:5.\nƐle tusie ɔ?\nAsoo wɔ awovolɛ a kakye wɔ maa ɛyɛ wɔ gyima mɔɔ ɔwɔ kɛ ɛyɛ la ɔ?\nAsoo ɛmaa mekɛ mɔɔ bɛva bɛmaa wɔ la kpa nwo kolaa na wɔara sua nu ɔ?\nSaa ɛbua kpuya ɛhye mɔ anu ko bɔbɔ ɛhɛe a, bie a ɔbayɛ se yeamaa wɔ kpalɛ kɛ ɛbali wɔ ɛzonlelilɛ nwo gyima wɔ mekɛ mɔɔ ɛ ngomekye ɛde la.\n“Saa ɛ ngomekye ɛde a, ɛbayɛ ninyɛne bie mɔ mɔɔ ɛ nye ɛnlie nwo kpalɛ la. Awie biala ɛnrɛha ɛnrɛhile wɔ kɛ ɛyɛ ninyɛne zɔhane mɔ, ɔti ɔwɔ kɛ ɛmaa ɛ nwo anwosesebɛ na ɛdi ngyehyɛleɛ zo.”—Jessica.\nMɔɔ ɛbahola wɔayɛ ye kɛkala la: Maa ɛ nwo gyima dɔɔnwo wɔ sua nu wɔ siane ko anu. Kɛ neazo la, ɛ ngomekye siezie sua nu ɛkɛ, kpo wɔ ninyɛne, kɔli gua, to aleɛ nɔsolɛ biala na ɛwie a kpuda ahyɛnze ne mɔ. Ɛhye bamaa wɔanwu mɔɔ bado wɔ wɔ mekɛ mɔɔ ɛ ngomekye ɛde la.\nNɔhalɛ edwɛkɛ: Ɔhyia kɛ ɛtete ɛ nwo kpalɛ amaa ɛ ngomekye wɔahola wɔadɛnla.\nSaa wɔanzienzie ɛ nwo kolaa na wɔavi sua nu a, ɔbayɛ kɛ ɛlɛwulu wɔavi alopile nu wɔadwu wɔ mekɛ mɔɔ ɛnlɛ parachute la\nƐKOLA ƐDI WƆ NGANEƐDELƐ ZO Ɔ?\nBaebolo ne ka kɛ: “Ɔwɔ kɛ bɛye ɛhye mɔ amuala bɛgua: ɛya, ahonle kpole, ninyɛndane, aholoba.”—Kɔlɔsaema 3:8.\nAsoo ɔyɛ se ɔmaa wɔ kɛ ɛ nee awie mɔ badɛnla anzodwolɛ nu?\nAsoo ɛngola ɛngomo wɔ ɛyavalɛ zo?\nAsoo dahuu ɛkulo kɛ awie mɔ yɛ mɔɔ ɛkulo la ɔ?\nSaa ɛbua kpuya ɛhye mɔ anu ko bɔbɔ ɛhɛe a, bie a ɔbayɛ se yeamaa wɔ kɛ ɛ nee awie—ɛ hu anzɛɛ ɛ ye badɛnla sua ko anu kenle bie.\n“Sua ko mɔɔ me nee awie dɛnlanle nu la maanle menwunle me sinlidɔlɛ. Menzukoale kɛ menrɛhola menrɛmaa awie mɔ ɛnrɛlie me nganeɛdelɛ mɔɔ ɛnle kpalɛ mɔɔ adwenleadwenle fa ba la ɛnrɛdo nu. Ɛnee ɔwɔ kɛ medi nwolɛ gyima wɔ adenle kpalɛ zo.”—Helena.\nMɔɔ ɛbahola wɔayɛ ye kɛkala la: Sukoa kɛ ɛ nee wɔ awovolɛ nee ɛ mediema badɛnla anzodwolɛ nu. Yeanyɛ boɛ fee la, kɛzi ɛdi menli mɔɔ ɛ nee bɛ de kɛkala la sinlidɔlɛ nwo gyima la a bahile kɛzi ɛbali awie mɔɔ ɛ nee ye badɛnla kenle bie la sinlidɔlɛ nwo gyima a.\nNɔhalɛ edwɛkɛ: Saa ɛ ngomekye ɛde a ɔngile kɛ ɛnrɛnyia ɛzonlelilɛ—ɔle debie mɔɔ ɔwɔ kɛ ɛziezie ɛ nwo na wɔayɛ. Duzu ati a ɛ nee menli mɔɔ bɛhola bɛyɛ zɔ la ɛndendɛ ɛ? Biza bɛ maa bɛha mɔɔ bɛkakye ye wɔ mɔɔ anrɛɛ bɛbayɛ anzɛɛ debie mɔɔ bɛze kɛkala mɔɔ bɛ kulu anu a anrɛɛ bɛnwunle ye zɔhane mekɛ ne la. Ɔle kpalɛ kɛ ɛbayɛ zɔ wɔ mekɛ mɔɔ ɛlɛsi kpɔkɛ biala la!\n“Mgbavolɛ nee mbɛlɛra dɔɔnwo bu bɛ nye gua kɛzi ɔyɛ se kɛ bɛdabɛ mumua ne bɛbabɔ bɛ nwo kakɛ la azo. Ɔyɛ se kɛ ɛbanyia sua mɔɔ ye bolɛ ɛnyɛ se la! Ɔluakɛ menli dɔɔnwo ɛnze ɛhye la ati, bɛpele bɛ nwo bɛfi sua nu . . . na awieleɛ bɔkɔɔ ne akee bɛsia bɛkɔ sua nu.”—Dapo.\n“Saa kpavolɛ anzɛɛ bɛlɛra bie tɛnla sua nu a ɔmaa ɔkola ɔdi ɛzonlelilɛ nwo gyima ngyikyi ngyikyi. Bie mɔ yɛ gyima dɔɔnwo wɔ sua nu anzɛɛ bɛtua bills bie mɔ na bɔbɔ bɛto aleɛ bɛmaa bɛ mbusuafoɔ bɛfa bɛbɔ ɔ bo. Gyima ngyikyi ɛhye mɔ bahola aziezie wɔ amaa ɛ ngomekye wɔahola wɔadɛnla.”—Ashley.\nƐkulo bɛ edwɛkɛ noko ɔdwu mekɛ ne bie a bɛka wɔ ɛya.\nFa nwa awie Fa nwa awie Asoo Ɔwɔ Kɛ Mefi Sua Nu Ɔ?\nijwyp edwɛkɛ 79


Nyia Nyamenle Adwenle Ne Bie | Debiezukoalɛ\n“Bɛhakyi bɛ adwenle.”—WLO. 12:2.\nEDWƐNE: 56, 123\nKɛzi Baebolo ɛzukoalɛ nee nwolɛ ɛdwenledwenlenlɛ bamaa yɛanyia Gyihova adwenle ɛ?\nKɛzi ɔwɔ kɛ Gyihova adwenle nyia yɛ nyɛleɛ zo tumi ɛ?\nKɛzi Nyamenle adwenle mɔɔ yɛbadwenledwenle nwo la bamaa yɛazi kpɔkɛ kpalɛ kenle bie ɛ?\n1, 2. Mekɛ mɔɔ yɛlɛnyi sunsum nu la, duzu a yɛsukoa ye ɛyɛlɛ a? Maa neazo.\nBƐMAA kakula ekyi bie ahyɛlɛdeɛ. Ye awovolɛ ka kile ye kɛ, “Ka kɛ meda wɔ ase.” Kakula ne yɛ zɔ ɔluakɛ bɛha bɛhile ye la ati. Mekɛ mɔɔ ɔlɛnyi la, ɔbanwu deɛmɔti ye awovolɛ kulo kɛ ɔkile nyele mɔɔ awie mɔ bayɛ amaa ye anwo anyezɔlɛ la. Ɔti, ɔbavi ye ahonle nu yeaha kɛ meda wɔ ase. Duzu ati ɔ? Ɔluakɛ yerayɛ ye subane kɛ ɔbahile anyezɔlɛ.\n2 Yɛdayɛ noko mekɛ mɔɔ yɛranwunle nɔhalɛ ne la, yɛzukoale kɛzi ɔhyia kɛ yɛdi Gyihova adehilelɛ zo la. Noko mekɛ mɔɔ yɛlɛnyi sunsum nu la, yɛzukoale Gyihova adwenle ne anwo ninyɛne dɔɔnwo—mɔɔ ɔkulo, mɔɔ ɔngulo, nee kɛzi ɔnwu ninyɛne la. Saa yɛsukoa kɛ yɛbadwenle kɛ ɔdaye na yɛmaa ye adwenle nyia yɛ nyɛleɛ nee yɛ kpɔkɛzilɛ zo tumi a, ɔbahile kɛ yɛlɛnyia Gyihova adwenle ne bie.\n3. Duzu ati a ɔnla aze kɛ yɛbanyia Gyihova adwenle ne bie a?\n3 Ɔyɛ anyelielɛ kɛ yɛbadwenle kɛ Gyihova la, noko ɔnla aze. Ɔdwu mekɛ ne bie a, yɛ adwenle ne mɔɔ ɛnli munli la kola nyia yɛ nwo zo tumi. Kɛ neazo la, bie a ɔbayɛ se kɛ yɛbade kɛzi Gyihova bu ɛbɛla kpalɛ ɛbɔlɛ, anwonyiahulolɛ, daselɛlilɛ gyima ne, mogya mɔɔ bɛnva bɛnli gyima wɔ adenle kpalɛ zo anzɛɛ ninyɛne gyɛne la abo. Duzu a yɛbahola yɛayɛ a? Kɛ ɔkɛyɛ na yɛahɔ zo yɛanyia Nyamenle adwenle ne bie ɛ? Na kɛzi ɔwɔ kɛ ɛhye ka yɛ nyɛleɛ kɛkala nee kenle bie ɛ?\nNYIA NYAMENLE ADWENLE NE BIE\n4. Duzu a Pɔɔlo edwɛkɛ: “Bɛhakyi bɛ adwenle” kile a?\n4 Kenga Wulomuma 12:2. Wɔ ɛke, ɛzoanvolɛ Pɔɔlo hilele kɛzi yɛbanyia Nyamenle adwenle ne bie na yɛadwenle kɛ Gyihova la. Edwɛkɛ mɔɔ limoa la boale yɛ maanle yɛnwunle kɛ amaa ‘yɛanzukoa ewiade ɛhye anu menli’ ne la, ɔwɔ kɛ yɛkpo ewiade ne adwenle nee ye subane ne. Noko, Pɔɔlo eza hanle kɛ ɔwɔ kɛ ‘yɛkakyi yɛ adwenle.’ Ɛhye kile kɛ ɔwɔ kɛ yɛsukoa Nyamenle Edwɛkɛ ne, yɛdwenledwenle nwo na yɛbɔ mɔdenle kɛ yɛbanwu Nyamenle adwenle amaa yɛanyia bie.\n5. Kilehile ngakyile mɔɔ wɔ debie ɛgengalɛ nee debiezukoalɛ nu la.\n5 Debiezukoalɛ kɔ moa tɛla edwɛkɛ mɔ bɛkenga na bɛapepɛ mualɛ ne mɔ abo la. Debiezukoalɛ maa yɛsuzu mɔɔ edwɛkɛ ne ka ye wɔ Gyihova, ye ndenle nee ye adwenle nwo la anwo. Yɛbɔ mɔdenle kɛ yɛbanwu deɛmɔti Nyamenle die ninyɛne bie mɔ to nu na ɔtendɛ ɔtia bie mɔ la. Eza yɛsuzu nzenzaleɛ mɔɔ ɔwɔ kɛ yɛyɛ wɔ yɛ ɛbɛlabɔlɛ nu nee kɛzi yɛdwenle la anwo. Ɔwɔ nuhua kɛ yɛnrɛyɛ ɛhye amuala wɔ mekɛ biala mɔɔ yɛlɛsukoa la ɛdeɛ, noko saa yɛfa mekɛ mɔɔ yɛfa yɛsukoa la foa yɛdwenledwenle mɔɔ yɛkenga la anwo a yɛbanyia zolɛ nvasoɛ.—Edw. 119:97; 1 Tim. 4:15.\n6. Saa yɛdwenledwenle kɛzi Gyihova dwenle la anwo a, duzu a si a?\n6 Saa yɛdwenledwenle Nyamenle Edwɛkɛ ne anwo dahuu a, debie mɔɔ yɛ nwanwane la si. Yɛbazɔ ‘yɛanlea yɛanwu’ kɛ amgba adwenle mɔɔ Gyihova lɛ wɔ ninyɛne nwo la di munli. Akee yɛbɔ ɔ bo yɛnwu ninyɛne kɛzi ɔnwu ye la na yɛdie ye adwenle ne yɛto nu. Akee ‘yɛkakyi yɛ adwenle’ na yɛbɔ ɔ bo kɛ yɛdwenle ninyɛne nwo wɔ adenle fofolɛ zo. Ngyikyi ngyikyi, ɛnee yɛlɛnyia Gyihova adwenle ne bie.\nKƐZI YƐDWENLE LA KA YƐ NYƐLEƐ\n7, 8. (a) Kɛzi Gyihova bu nwonane afoa nu ninyɛne ɛ? (Nea mɔlebɛbo nvoninli ne mɔ.) (b) Saa yɛnyia ye adwenle ne bie a, duzu a yɛbamaa yeahyia yɛ a?\n7 Kɛzi yɛdwenle la ka yɛ nganeɛdelɛ nee yɛ nyɛleɛ. (Maake 7:21-23; Gye. 2:17) Bɛmaa yɛzuzu neazo bie mɔ mɔɔ bamaa yɛade ɛhye abo kpalɛ la anwo. Kɛ neazo la, Edwɛkpa ne maa yɛnwu adwenle mɔɔ Gyihova lɛ wɔ nwonane afoa nu ninyɛne nwo la wienyi. Nyamenle kpale menli mɔɔ bɛbatete ɔ Ra ne la—agyalɛma mɔɔ bɛnlɛ nwonane afoa nu ninyɛne dɔɔnwo la. (Sɛl. 12:8; Luku 2:24) Mɔɔ bɛwole Gyisɛse la, Mɛle “[kyekyele ye dole] nane adidilɛka nu, ɔluakɛ bɛannyia ɛleka biala wɔ nyɛvolɛ sua ne anu.” (Luku 2:7) Saa Gyihova kulo a, anrɛɛ ɔbahola yɛalua ndenle ngakyile zo yeamaa bɛanyia ɛleka kpalɛ bɛawo ɔ Ra ne. Noko, ɛnee ɔkulo kɛ bɛtete Gyisɛse wɔ abusua mɔɔ bɛfa Nyamenle ɛzonlenlɛ bɛdimoa la anu. Ɛhye a ɛnee nwolɛ hyia Gyihova kpalɛ a.\n8 Baebolo nu edwɛkɛ ɛhye mɔɔ fale Gyisɛse awolɛ nwo la maa yɛnwu Gyihova adwenle wɔ nwonane afoa nu ninyɛne nwo. Awovolɛ bie mɔ kulo kɛ ɔwie bɛ mra boɛ wɔ nwonane afoa nu, ɔti, saa agɔnwolɛvalɛ mɔɔ bɛ mra nee Gyihova lɛ la sɛkye bɔbɔ a, ɔnvale bɛ nwo. Ɔda ali wienyi kɛ, Gyihova bu sunsum nu ninyɛne kɛ nwolɛ hyia kpole kpalɛ. Wɔnyia Gyihova adwenle ne bie ɔ? Duzu a wɔ nyɛleɛ maa ɔda ali a?—Kenga Hibuluma 13:5.\n9, 10. Kɛzi yɛbahile kɛ yɛlɛ Gyihova adwenle wɔ awie mɔ mɔɔ yɛnrɛdenda bɛ gyakɛ anu la anwo ɛ?\n9 Neazo bieko a le kɛzi Nyamenle bu awie mɔɔ ɔtenda ɔ gɔnwo mɔ agyakɛ anu la. Gyisɛse hanle kɛ: “Awie ko biala mɔɔ kɛmaa ngakula ɛhye mɔ mɔɔ lɛ diedi anu ko kɛgyakyi ye diedi nu la, ɔle kpalɛ kɛ anrɛɛ bɛkɛva ɛdibolɛ mɔɔ asoaso twe la bɛkɛhenda ɔ kɔme na bɛkɛhɔdo ye nyevile nu.” (Maake 9:42) Anyebolo wɔ edwɛkɛ zɔhane anu! Kɛmɔ Gyisɛse lale ɔ Ze subane ali kpalɛ la ati, yɛbahola yɛalie yɛali kɛ Gyihova bu awie mɔɔ ɔ nye fuu ɔmaa ye nyɛleɛ tenda Gyisɛse ɛdoavolɛma ne anu ko agyakɛ anu la kɛ anyebolo kpole wɔ nu.—Dwɔn 14:9.\n10 Asoo yɛlɛ Gyihova nee Gyisɛse adwenle ne bie? Asoo yɛnyia bie? Duzu a yɛ nyɛleɛ maa ɔda ali a? Kɛ neazo la, fa ye kɛ yɛ nye die tɛladeɛ nee anwoziezielɛ bie anwo noko yɛ asafo ne anu amra bie mɔ anye ɛnlie nwo anzɛɛ ɔmaa bɛnyia nla nwo atiakunluwɔzo ɛtane. Asoo yɛ mediema diedima anwo ɛhulolɛ bamaa yɛahakyi mɔɔ yɛ nye die nwolɛ la ɔ?—1 Tim. 2:9, 10.\n11, 12. Kɛzi adwenle mɔɔ Nyamenle lɛ wɔ ɛtane nwo mɔɔ yɛbanyia ye nee bɛnwozohomolɛ babɔ yɛ nwo bane avi ɛtaneyɛlɛ nwo ɛ?\n11 Neazo mɔɔ tɔ zo nsa: Gyihova kyi amumuyɛyɛlɛ. (Aye. 61:8) Ɔze kɛ ɔluakɛ yɛnli munli la ati, ɔyɛ a yɛnyia adwenle ɛtane, noko ɔtu yɛ folɛ kɛ yɛhyi ɛtane kɛ mɔɔ ɔkyi la. (Kenga Edwɛndolɛ 97:10.) Saa yɛdwenledwenle deɛmɔti Gyihova kyi ɛtane la anwo a, ɔbamaa yɛanyia ye adwenle ne bie na yɛanyia anwosesebɛ yɛahyi ɛtaneyɛlɛ.\n12 Saa yɛnyia Gyihova adwenle wɔ ninyɛne mɔɔ ɛndenrɛ la anwo a, eza ɔbaboa yɛ yeamaa yɛanwu nyɛleɛ bie mɔ mɔɔ ɛnle kpalɛ la ɔnva nwo kɛ Nyamenle Edwɛkɛ ne ɛnga nwolɛ edwɛkɛ fɔɔnwo la. Kɛ neazo la, lap dancing le agolezilɛ bie mɔɔ ɛdwu zo, na menli mɔɔ fa bɛ nwo wula nu la bɔ ɛbɛla ɛtane. Bie mɔ te nganeɛ kɛ ɛtane biala ɛnle nwo ɔluakɛ ɔ nee nla nu ngitanwolilɛ ɛnle ko. * Noko asoo nyɛleɛ ɛhye mɔ kile kɛ yɛlɛ Nyamenle ne mɔɔ kyi ɛtane biala la adwenle ne bie ɔ? Bɛmaa yɛhwe yɛ nwo yɛvi ɛtane nwo bɔkɔɔ ɔlua bɛnwozohomolɛ subane mɔɔ yɛbanyia ye na yɛahyi mɔɔ Gyihova kyi la azo.—Wlo. 12:9.\nDWENLE KPƆKƐ MƆƆ ƐBAZI YE KENLE BIE LA ANWO\n13. Saa yɛdimoa yɛsuzu adwenle mɔɔ Gyihova lɛ wɔ ninyɛne nwo la anwo a, kɛzi ɔbaha kpɔkɛ mɔɔ yɛbazi ye kenle bie la ɛ?\n13 Saa yɛlɛsukoa debie a, yɛkulo kɛ yɛnwu kɛzi Gyihova adwenle bahola aha tɛnlabelɛ mɔɔ yɛbayia ye kenle bie la. Wɔ adenle ɛhye azo, saa yɛkɔ tɛnlabelɛ mɔɔ ɔhyia kɛ yɛsi kpɔkɛ wɔ nu la anu a, yɛ rɛle ɛnrɛvi yɛ nwo. (Mrɛ. 22:3) Suzu Baebolo nu neazo bie mɔ anwo.\n14. Duzu a yɛsukoa yɛfi Dwosefi mɔɔ kpole kɛ ɔ nee Pɔtefaa aye ne bala la ɛkɛ a?\n14 Dwosefi mɔɔ ɔkpole Pɔtefaa aye ne ndɛndɛ la maa yɛnwu kɛ ɛnee yelimoa yezuzu adwenle mɔɔ Gyihova lɛ ye wɔ nɔhalɛ mɔɔ bɛdi ye wɔ agyalɛ nu la anwo. (Kenga Mɔlebɛbo 39:8, 9.) Bieko, kɛzi ɔbuale Pɔtefaa aye ne la da ali kɛ ɛnee ɔlɛ Nyamenle adwenle ne bie: “Duzu ati yɛɛ akee menwɔyɛ amumuyɛ kpole ɛhye, na menwɔyɛ ɛtane menwɔtia Nyamenle ɛ?” Na yɛdayɛ noko ɛ? Fa ye kɛ ɛ gɔnwo gyimayɛvo bie kulo kɛ ɔ nee wɔ di anyezo. Anzɛɛ saa bɛfa nla nwo nvoninli anzɛɛ edwɛkɛ bɛnwa wɔ wɔ wɔ fonu ne azo ɛ? * Saa wɔlimoa wɔzuzu Gyihova adwenle wɔ ninyɛne zɛhae mɔ anwo a, ɔnrɛyɛ se kɛ ɛbakpo ye ndɛndɛ.\n15. Kɛ ɔkɛyɛ na yɛagyinla sɔnea nloa na yɛali nɔhalɛ yɛamaa Gyihova kɛ mɔɔ Hibulu mgbavolɛ nsa ne yɛle la ɛ?\n15 Akee suzu Hibulu mgbavolɛ nsa ne, Hyeedelake, Mihyake nee Abɛdenɛgo neazo ne anwo. Kpɔkɛ mɔɔ bɛzile kɛ bɛnrɛzonle ananze ne mɔɔ Belemgbunli Nɛbukadenɛza ɛzi nee mualɛ mɔɔ bɛvale bɛmaanle belemgbunli ne la maa yɛnwu ye kɛ, ɛnee bɛlimoa bɛdwenle nɔhalɛ mɔɔ bɛdi bɛamaa Gyihova la anwo. (Ade. 20:4, 5; Dan. 3:4-6, 12, 16-18) Fa ye kɛ wɔ gyima nu kpanyinli se ɛdua ezukoa bie ɛmaa bɛva bɛbɔ adalɛ ɛzonlenlɛ nu ɛvoyia bie anwo kakɛ. Boni a ɛbayɛ a? Kɛ anrɛɛ ɛbahendɛ wɔamaa tɛnlabelɛ ɛhye ara kolaa na wɔazi mɔɔ ɛbayɛ anwo kpɔkɛ la, duzu ati a ɛndwenle kɛzi Gyihova te nganeɛ wɔ nwo la anwo kɛkala ɛ? Ɛhye ɛnrɛmaa ɔnrɛyɛ se kɛ ɛbayɛ mɔɔ le kpalɛ la kɛ mɔɔ Hibulu mgbavolɛ nsa ne yɛle la.\nWɔyɛ neɛnleanu, wɔhyehyɛ wɔ mogya kɛlata ne yɛɛ ɛ nee wɔ dɔketa ne ɛha nwolɛ edwɛkɛ ɔ? (Nea ɛdendɛkpunli 16)\n16. Kɛzi Gyihova adwenle mɔɔ yɛbanyia la baboa yɛ wɔ mekɛ mɔɔ yɛ nwo bado yɛ arɛlevilɛ nu la ɛ?\n16 Saa yɛdwenle nɔhalɛ mɔɔ yɛbali la anwo yɛsie a, eza ɔbaboa yɛ wɔ mekɛ mɔɔ yɛ nwo bado yɛ arɛlevilɛ nu la. Yɛbɔ kpɔkɛ kɛ yɛnrɛlie mogya yɛɛ mogya nu ninyɛne nna ne, noko ayileyɛlɛ bie mɔ wɔ ɛkɛ ne mɔɔ ɔwɔ kɛ yɛgyinla Baebolo ngyinlazo zo yɛsi yɛ ti anwo kpɔkɛ mɔɔ nee Gyihova ɛhulolɛdeɛ yia la. (Gyi. 15:28, 29) Nɔhalɛ nu, tɛ asopiti ɛkɛ ne mɔɔ yɛlɛdi nyane na yɛ nye zo ɛda yɛ la yɛɛ ɔwɔ kɛ yɛsi kpɔkɛ ɛhye a. Ɛnɛ a le mekɛ mɔɔ ɔwɔ kɛ yɛyɛ neɛnleanu, yɛhyehyɛ yɛ mogya kɛlata ne na yɛ nee yɛ dɔketa ne ka mɔɔ yɛkulo kɛ ɔyɛ la anwo edwɛkɛ a. *\n17-19. Duzu ati a ɔhyia kɛ yɛnyia Gyihova adwenle wɔ ninyɛne nwo kɛkala ɛ? Maa tɛnlabelɛ bie mɔ mɔɔ ɔwɔ kɛ yɛsiezie yɛ nwo yɛmaa la anwo neazo.\n17 Akee suzu kɛzi Gyisɛse buale Pita ndɛndɛ wɔ ye folɛdulɛ ɛtane ɛhye anwo la anwo nea: “Awulae, mmaka ye zɔ.” Ɔda ali kɛ ɛnee Gyisɛse ɛzuzu mɔɔ Nyamenle kulo kɛ ɔyɛ nee mɔɔ Ngɛlɛlera ne ka fale ye ɛbɛlabɔlɛ nee ye ewule wɔ azɛlɛ ye azo la anwo dɛba. Ndelebɛbo ɛhye maanle kpɔkɛ mɔɔ yebɔ kɛ ɔdi nɔhalɛ na yeava ɔ nwo yeabɔ afɔle la anu mianle.—Kenga Mateyu 16:21-23.\n18 Ɛnɛ, Nyamenle kulo kɛ ye menli nee ye nyia agɔnwolɛvalɛ na bɛyɛ dɔɔnwo wɔ ye gyima ne anu. (Mat. 6:33; 28:19, 20; Gye. 4:8) Kɛ mɔɔ yɛnwu ye wɔ Gyisɛse edwɛkɛ ne anu la, menli bie mɔ babɔ mɔdenle kɛ bɛtwe yɛ bɛavi adenle ɛhye azo. Kɛ neazo la, saa wɔ gyimamenle ka kɛ ɔfa gyima ne bie yeaboka nwo na yeado wɔ ahatualɛ nu noko ɛhye ɛnrɛmaa ɛnrɛnyia adenle ɛnrɛyɛ sunsum nu ninyɛne a, boni a ɛbayɛ a? Anzɛɛ ɛle sukulu kakula a, fa ye kɛ wɔnyia nwolɛ adenle kɛ ɛtu wɔavi sua nu wɔahɔdoa sukulu ne azo wɔ ɛleka fofolɛ a, duzu a ɛbayɛ a? Asoo mekɛ zɔhane a ɔwɔ kɛ ɛfa asɔneyɛlɛ ɛyɛ neɛnleanu, na ɛ nee wɔ abusua ne nee mgbanyima ne mɔ suzu nwo na ɛsi kpɔkɛ ɔ? Duzu ati a ɛmbɔ mɔdenle kɛ ɛbanwu Gyihova adwenle wɔ ninyɛne ɛhye mɔ anwo kɛkala amaa wɔanyia ye adwenle ne bie ɛ? Akee saa nwolɛ adenle zɛhae bie ba a, ɛnrɛnwu ye bɔbɔ kɛ ɔle sɔnea. Ɛze wɔ sunsum nu bodane ne mɔ, wɔbɔ nwolɛ kpɔkɛ wɔwie na mɔɔ hyia la a le kɛ ɛbayɛ mɔɔ bamaa wɔadwu wɔ bodane ne anwo la.\n19 Bie a ɛbahola wɔadwenle tɛnlabelɛ ngakyile mɔɔ bahola azi arɛlevilɛ nu la anwo. Nɔhalɛ nu, yɛnrɛhola yɛnrɛziezie yɛ nwo yɛnrɛmaa tɛnlabelɛ biala mɔɔ bazi kenle bie la. Noko saa yɛfa mekɛ mɔɔ yɛfa yɛsukoa la bie yɛdwenledwenle adwenle mɔɔ Gyihova lɛ wɔ ninyɛne nwo la anwo a, ɔnrɛyɛ se kɛ yɛbahakye na yɛava mɔɔ yɛzukoa la yɛali gyima wɔ tɛnlabelɛ titili bie anu. Yemɔti bɛmaa yɛnyia Gyihova adwenle ne bie wɔ ninyɛne nwo, ɔhyia yɛ na yɛdwenledwenle kɛzi Nyamenle adwenle ne baha yɛ nyɛleɛ ɛnɛ nee kenle bie la anwo.\nGYIHOVA ADWENLE NEE WƆ KENLE BIE\n20, 21. (a) Duzu ati a yɛbanyia fanwodi wɔ ewiade fofolɛ ne anu a? (b) Kɛ ɔkɛyɛ na yɛanyia anyelielɛ zɔhane ekyi ɛnɛ ɛ?\n20 Yɛ nye la ewiade fofolɛ ne ade ɛsesebɛ. Yɛ nuhua dɔɔnwo anye la ye ade kɛ yɛbadɛnla aze dahuu wɔ paladaese azɛlɛ zo. Wɔ Belemgbunlililɛ ne tumi bo, nyane nee alɔbɔlɛ mɔɔ wɔ ewiade ɛhye anu la bavi ɛkɛ. Nɔhalɛ nu, mekɛ zɔhane bɔbɔ, alesama bahɔ zo anyia fanwodi. Yɛ nuhua ko biala bazi mɔɔ ɔ nye die nwo na ɔkulo kɛ ɔyɛ la anwo kpɔkɛ.\n21 Nɔhalɛ nu, fanwodi zɔhane banyia ye ɛweɛne. Bɛlɛvoma bamaa Gyihova mɛla nee ye adwenle aboa bɛ wɔ mɔɔ le kpalɛ nee ɛtane la anwo. Ɛhye bamaa yɛanyia anyelielɛ nee anzodwolɛ. (Edw. 37:11) Kɛkala bɔbɔ, yɛbahola yɛanyia anyelielɛ zɔhane ekyi wɔ mekɛ mɔɔ yɛlɛnyia Gyihova adwenle ne bie la.\n^ ɛden. 12 Lap dancing le “agole mɔɔ bɛfa bɛ butua bɛsi. Awie mɔɔ asɛɛ ɔ nwo amuala gua zo la tɛnla awie fofolɛ agyakɛ azo si na ɔfa ɔ nwo ɔtwilihwili ye.” Ɛhye bahola ayɛ nla nu ɛbɛlatane, na bɛbahola bɛali awie edwɛkɛ wɔ nwolɛ. Saa Kilisienenli bie ɛva ɔ nwo ɛwula nyɛleɛ zɛhae bie anu a, ɔwɔ kɛ ɔmaa mgbanyima ne mɔ boa ye.—Gye. 5:14, 15.\n^ ɛden. 14 Bɛfɛlɛ nla nwo edwɛkɛ, nvoninli anzɛɛ vidio mɔɔ bɛfa bɛnwa awie wɔ fonu zo la sexting. Wɔ tɛnlabelɛ bie mɔ anu, bɛbahola bɛali awie edwɛkɛ wɔ ɛhye anwo. Wɔ tɛnlabelɛ bie mɔ anu, arane mgbanyima buale ngakula fɔlɛ ɔluakɛ bɛvale nla nwo edwɛkɛ, nvoninli anzɛɛ vidio bɛnwanle awie mɔ la ati. Saa ɛkpondɛ nwolɛ edwɛkɛ dɔɔnwo a, kɔ jw.org/nzi wɛbsaete ne azo na kenga edwɛkɛ “Mgbavolɛ Nee Mbɛlɛra Biza Kɛ—Duzu A Ɔwɔ Kɛ Menwu Ye Wɔ Nla Nwo Edwɛkɛ Mɔɔ Bɛfa Bɛtɛse Awie La Anwo A?” (Nea BAEBOLO NGILEHILELƐ> MGBAVOLƐ NEE MBƐLƐRA abo.) Anzɛɛ nea edwɛkɛ “How to Talk to Your Teen About Sexting” mɔɔ wɔ November 2013, Awake! ne m. 4-5 anu la.\n^ ɛden. 16 Bɛhilehile Baebolo ngyinlazo bie mɔ anu wɔ yɛ mbuluku ne mɔ anu. Kɛ neazo la, nea “Bɛzie Bɛ Nwo Wɔ Nyamenle Ɛhulolɛ Ne Anu” buluku ne, m. 215-217.


Gyɛnɛsese 21 | Yintanɛte Zo Baebolo | Ewiade Fofolɛ Ngilebɛbo\nAyezeke awolɛ (1-7)\nYehyemɛle golole Ayezeke anwo (8, 9)\nBɛvoanle Heega nee Yehyemɛle (10-21)\nEbileham nee Abemɛlɛke yɛle ngyekyeleɛ (22-34)\n21 Gyihova hakyele Sɛla kɛ mɔɔ ɔhanle ala la, yɛɛ Gyihova yɛle mɔɔ ɔvale ɔbɔle Sɛla ɛwɔkɛ la.+ 2 Ɔti Sɛla nrenzɛle+ na ɔwole ralɛ nrenyia ɔmaanle Ebileham wɔ ye mrelera nu, wɔ mekɛ ne mɔɔ Nyamenle vale bɔle ye ɛwɔkɛ la anloa.+ 3 Ebileham donle ɔ ra nrenyia ne mɔɔ Sɛla wole ye la Ayezeke.+ 4 Mɔɔ Ayezeke lile kenle mɔtwɛ la, Ebileham pɛle ye mrenyiazo kɛ mɔɔ Nyamenle hanle hilele ye la.+ 5 Mɔɔ bɛwole Ayezeke la, ɛnee Ebileham ɛli ɛvolɛ 100. 6 Akee Sɛla hanle kɛ: “Nyamenle ɛha me ɛzelekɛ; awie biala mɔɔ bade la nee me bazele.”* 7 Na ɔdoale zo kɛ: “Nwane a anrɛɛ kɛze Ebileham kɛ, ‘Sɛla banloa ngakula nyɛfonlɛ’ a? Noko mewo ralɛ nrenyia memaa ye wɔ ye mrelera nu.” 8 Kakula ne nyinle la bɛpɛle ye nyɛfonlɛ, na Ebileham dole ɛkponle kpole bie wɔ kenle mɔɔ bɛpɛle Ayezeke nyɛfonlɛ la. 9 Noko Sɛla nwunle kɛ ɔyɛ a Yigyibitinli Heega ara nrenyia ne+ mɔɔ ɔwole ye ɔmaanle Ebileham la golo Ayezeke anwo.+ 10 Ɔti ɔzele Ebileham kɛ: “Foa akɛlɛ bɛlɛra ɛhye nee ɔ ra ne, ɔluakɛ akɛlɛ bɛlɛra ɛhye ara ne nee me ra Ayezeke ɛnrɛli agya ko!”+ 11 Noko Ebileham anye anlie mɔɔ ɔhanle ye wɔ ɔ ra ne anwo la anwo.+ 12 Akee Nyamenle zele Ebileham kɛ: “Mmamaa mɔɔ Sɛla ɛlɛka ye wɔ kakula ne nee wɔ akɛlɛ bɛlɛra ne anwo la gyegye wɔ. Tie ye,* ɔluakɛ mɔɔ bɛbavɛlɛ ye ɛ ra la balua Ayezeke anwo zo a ara a.+ 13 Na akɛlɛ bɛlɛra ne ara ne noko,+ mebamaa ɔ bo zo amra ayɛ maanle,+ ɔluakɛ ɔle ɛ ra.” 14 Ɔti Ebileham dwazole nwonlomɔ mangyee ne na ɔvale paano nee nzule nwoma kodoku ko ɔmaanle Heega. Ɔvale ɔdole Heega akɔme zo na ɔmaanle ɔ nee kakula nrenyia ne hɔle.+ Yemɔti ɔvile ɛkɛ na ɔhɔkpɔsɛkpɔsale Biyɛ-hyiba fienemgbole ne anu.+ 15 Akee nzule ne mɔɔ wɔ nwoma kodoku ne anu la wiele, na ɔgyakyile kakula ne wɔ kpɔkɛ bie abo. 16 Akee ɔhwenle ɔ nwo ɔhɔle moa ekyii,* na ɔdɛnlanle ɛkɛ, ɔluakɛ ɔhanle kɛ: “Mengulo kɛ menwu kakula ne ewule nu.” Yemɔti ɔhɔdɛnlanle aze wɔ moa ekyii na ɔzunle kpole kpalɛ. 17 Ɛhye ati Nyamenle dele kakula ne ane,+ na Nyamenle anwumabɔvolɛ vɛlɛle Heega vile anwuma na ɔzele ye kɛ:+ “Heega, duzu a ɛlɛyɛ wɔ a? Mmasulo ɔluakɛ Nyamenle ɛde kakula ne ane wɔ ɛleka mɔɔ ɔwɔ la. 18 Dwazo, maa kakula ne zo na sɔ ye boɛ, ɔluakɛ mebamaa yeayɛ maanle kpole.”+ 19 Akee Nyamenle bukele ɔ nye na ɔnwunle bula bie mɔɔ nzule wɔ nu la, ɔhɔzale nzule ne bie ɔguale ye nwoma kodoku ne anu ɔmaanle ɔyile na ɔnloanle kakula ne bie. 20 Mekɛ mɔɔ kakula ne+ ɛlɛnyi la, ɛnee Nyamenle nee ye lua. Ɔdɛnlanle fienemgbole ne anu na ɔrayɛle ɛdatovolɛ. 21 Ɔdɛnlanle Peelan fienemgbole ne anu,+ na ye mame gyale raalɛ wɔ Yigyibiti azɛlɛ zo maanle ye. 22 Mekɛ zɔhane, akee Abemɛlɛke nee Faekɔlo mɔɔ nea ye ɛlɔne ne anwo zo la zele Ebileham kɛ: “Nyamenle nee wɔ lua wɔ debie biala mɔɔ ɛyɛ la anu.+ 23 Yemɔti fa Nyamenle ka ndane kile me wɔ ɛke kɛ, ɛnrɛbɛlɛbɛla me nee me mra yɛɛ me bo zo amra, na ɛbala ɛlɔlɛ kpundii ne mɔɔ mela ye ali mehile wɔ la bie ali wɔahile medame yɛɛ azɛlɛ ne mɔɔ ɛde zo la.”+ 24 Ɔti Ebileham hanle kɛ: “Meka ndane.” 25 Noko Ebileham hanle bula ne mɔɔ Abemɛlɛke sonvolɛma ne vale anyesesebɛ liele la anwo edwɛkɛ hilele Abemɛlɛke.+ 26 Abemɛlɛke buale kɛ: “Menze menli mɔɔ yɛle ɛhye a; wɔanga nwolɛ edwɛkɛ wɔangile me yɛɛ metɛtele nwolɛ edwɛkɛ too badwu ɛnɛ.” 27 Ɛhye ati Ebileham vale mboane nee nlankɛ maanle Abemɛlɛke na bɛ mu nwiɔ bɛyɛle ngyekyeleɛ. 28 Mɔɔ Ebileham yele mboane mralɛ mbelɛ nsuu ziele ahane la, 29 Abemɛlɛke bizale Ebileham kɛ: “Duzu ati a wɔye mboane mralɛ mbelɛ nsuu wɔzie ahane ɛ?” 30 Akee ɔhanle kɛ: “Die mboane mralɛ mbelɛ nsuu ne fi me sa nu maa ɔyɛ daselɛ kɛ medame a mendule bula ɛhye a.” 31 Ɛhye ati a ɔvɛlɛle ɛkɛ ne Biyɛ-hyiba* la,+ ɔluakɛ ɛkɛ ne a bɛ mu nwiɔ bɛhanle ndane a. 32 Ɔti bɛyɛle ngyekyeleɛ+ wɔ Biyɛ-hyiba; mɔɔ bɛwiele la, Abemɛlɛke nee Faekɔlo mɔɔ nea ye ɛlɔne ne anwo zo la dwazole na bɛziale bɛhɔle Filisitiama azɛlɛ zo.+ 33 Ɛhye anzi, ɔluale tamaleseke baka wɔ Biyɛ-hyiba, na ɛkɛ ne a ɔbɔle Gyihova,+ Nyamenle ne mɔɔ wɔ ɛkɛ dahuu la duma a.+ 34 Na Ebileham dɛnlanle* Filisitiama azɛlɛ zo hyɛle kpalɛ.*+\n^ Anzɛɛ ɔkola ɔkile, “bade la bazele me.”\n^ Hibulu aneɛ nu, “Tie ɔ ne.”\n^ Anzɛɛ “ɛleka mɔɔ bɛto ɛda a ɔbadwu la.”\n^ Ɔbayɛ kɛ ɔ bo kile “Ndane Bula” anzɛɛ “[Mboane Mralɛ] Nsuu Bula.”\n^ Anzɛɛ “yɛle ɛyɛvolɛ wɔ.”\n^ Hibulu aneɛ nu, “mekɛ dɔɔnwo.”


Kɛzi Ɔwɔ Kɛ Yɛkakye Gyisɛse Ewule Ne Ɛ?\nƐzinzalɛ Arane | May 2012\nKENGA YE WƆ Afrikaans Albanian Amharic Arabic Armenian (West) Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Croatian Czech Danish Dutch English Estonian Finnish French Garifuna Georgian German Greenlandic Haitian Creole Hiligaynon Hungarian Igbo Iloko Indonesian Italian Japanese Kirghiz Korean Lithuanian Malagasy Mixe (North Central) Moore Myanmar Norwegian Nzema Ossetian Papiamento (Aruba) Papiamento (Curaçao) Persian Polish Portuguese (Brazil) Quechua (Bolivia) Rarotongan Romanian Russian Samoan Sesotho (Lesotho) Setswana Seychelles Creole Sinhala Slovak Slovenian Spanish Sranantongo Swahili Swedish Tagalog Thai Turkish Ukrainian Urdu Vietnamese\n1. Kɛzi ɔwɔ kɛ bɛkakye Gyisɛse ewule ne ɛ?\nGyisɛse zele ye ɛdoavolɛ ne mɔ kɛ bɛva aleɛ, kpanwo nee nwanye bɛyɛ sɛkɛlɛneɛ bɛhakye ye ewule ne. Kpanwo ne gyi ɛkɛ maa Gyisɛse anwo nane ne, yɛɛ nwanye ne gyi ɛkɛ maa ye mogya ne.—Kenga Luku 22:19, 20.\nƐnee mgbɔvonle ɛnle kpanwo ne mɔɔ Gyisɛse vale lile gyima la anu. Wɔ Baebolo ne anu, bɛta bɛfa mgbɔvonle bɛgyinla ɛkɛ bɛmaa ɛtane. Yemɔti ɛnee kpanwo ne le Gyisɛse sonlabaka ne mɔɔ di munli la anwo sɛkɛlɛneɛ mɔɔ fɛta a. Ɔvale ye sonlabaka ne ɔbɔle afɔle ɔyele nane afɔle mɔɔ ɛnee bɛbɔ ye wɔ Mosisi Mɛla ne abo la ɔvile ɛkɛ. (Hibuluma 10:5, 9, 10) Nwanye ne le Gyisɛse mogya ne mɔɔ sonle bolɛ mɔɔ ɔvale ɔbɔle afɔle ɔkpɔdale yɛ ɛtane ne la anwo sɛkɛlɛneɛ.—Kenga 1 Pita 1:19; 2:24; 3:18.\n2. Mekɛ boni a ɔwɔ kɛ bɛkakye ye a?\nGyisɛse wule wɔ Naesan 14, wɔ mekɛ mɔɔ ɛnee bɛlɛdi Akpabɛnwo ne la. Dwuuma kenle ne bɔ ɔ bo wɔ mekɛ mɔɔ ewia ne ɛhɔdɔ la. Nɔe ne mɔɔ aleɛ kye a Gyisɛse bawu la, ɔ nee ye ɛzoanvolɛ ne mɔ lile Akpabɛnwo aleɛ ne, yemɔ anzi ɔvale aleɛ fofolɛ mɔɔ bɛbava bɛahakye ye la ɔziele ɛkɛ.—Kenga Luku 22:14, 15.\nƐnɛ, Nyamenle menli kakye mɔɔ Nyamenle luale Gyisɛse anwo zo yɛle mɔɔ ɔbava yealie alesama yeavi ɛtane nee ewule nu la. (Adendulɛ 12:5-7, 13, 17) Kɛmɔ ɛnee bɛdi Akpabɛnwo ne kokye ɛvolɛ biala la, zɔhane ala a yɛkakye Gyisɛse ewule ne kokye ɛvolɛ biala wɔ mekɛ mɔɔ ewia ne ɛhɔdɔ wɔ Naesan 14 kɛmɔ Baebolo ne kile la a.—Kenga Dwɔn 1:29.\n3. Nwane mɔ a ɔwɔ kɛ di kpanwo ne na bɛno nwanye ne bie a?\nMekɛ mɔɔ Gyisɛse vale nwanye ne manle ye ɛzoanvolɛ ne mɔ la, ɔhanle kɛ: “Dwora ɛhye a le Nyamenle Ngyekyeleɛ Fofolɛ ne.” (1 Kɔlentema 11:25) Ngyekyeleɛ Fofolɛ ne ragyinlanle Mosisi Mɛla ne mɔɔ Nyamenle vale manle Yizilayɛma kɛ saa bɛdi zolɛ bɔkɔɔ a bɛbayɛ ye ɛdeɛ la agyakɛ anu. (Adendulɛ 19:5, 6) Noko akee, Yizilayɛma andie Nyamenle ane. Ɛhye ati Gyihova yɛle ngyekyeleɛ fofolɛ.—Kenga Gyɛlɛmaya 31:31.\nƆlua ngyekyeleɛ fofolɛ ne ati, Gyihova ɛlɛdua menli ekyi bie anwo zo yeayila menli dɔɔnwo. Menli mɔɔ wɔ ngyekyeleɛ fofolɛ ne anu la le ekyi bie, 144,000 pɛ. Ɔlua bɛ nwo zo, menli mgbe dɔɔnwo mɔɔ vi maanle ngakyile nu la banyia dahuu ngoane wɔ paladaese azɛlɛ ne azo. Menli mɔɔ boka ngyekyeleɛ fofolɛ ne anwo la bie mɔ sonle Gyihova wɔ azɛlɛ ye azo ɛnɛ. Bɛdabɛ ala a bɛkola bɛdi kpanwo ne bie na bɛno nwanye ne bie a ɔluakɛ dwora ne gyi ɛkɛ maa “ngyekyeleɛ fofolɛ ne.”—Kenga Luku 12:32; Yekile 14:1, 3.\n4. Duzu nvasoɛ a yɛnyia ye wɔ Ngakyelɛlilɛ ne azo a?\nGyisɛse ewule ne mɔɔ yɛkakye ye ɛvolɛ biala la maa yɛnyia anyezɔlɛ kpole wɔ ɛlɔlɛ mɔɔ Gyihova lale ye ali la anwo. Ɔzoanle ɔ Ra ne ɔmanle ɔrawule ɔlua yɛ ɛtane ti. Yemɔti saa yɛkɔ Ngakyelɛlilɛ ne abo a, ɔwɔ kɛ yɛdwenledwenle mɔɔ Gyisɛse ewule ne kile maa yɛ la anwo. Ɔwɔ kɛ yɛsuzu kɛzi yɛbahile anyezɔlɛ wɔ mɔɔ Gyihova nee Gyisɛse ɛyɛ ɛmaa yɛ la anwo.—Kenga Dwɔn 3:16; 2 Kɔlentema 5:14, 15.\nSaa ɛkpondɛ nwolɛ edwɛkɛ dɔɔnwo a, nea buluku ɛhye, Duzu A Baebolo ne Kilehile Amgba A? mɔɔ Gyihova Alasevolɛ ɛyɛ la mukelɛ 206-208.\nFa nwa awie Fa nwa awie Kɛzi Ɔwɔ Kɛ Yɛkakye Gyisɛse Ewule Ne Ɛ?\nAsoo “Keleseɛnema” Amuala A Di Kelaese Ngilehilelɛ Zo A?\n“Bɛdi Me Ngilehilelɛ Zo”\nBɛnle “Ewiade Ye Ɛdeɛ”\n“Bɛhulo Bɛ Nwo Ngoko Ngoko”\n‘Mela Wɔ Duma Ne Ali’\n‘Edwɛkpa Mɔɔ Fane Belemgbunlililɛ Ne Anwo La Nolobɔlɛ’\nAsoo Nsa-Ko Ne Le BaeboloNgilehilelɛ?\nAsoo Ɛ Nye Sɔ Agyalɛ Ahyɛlɛdeɛ Ne Mɔɔ Vi Nyamenle La?\nFa Adwenle Kpalɛ Siezie Agyalɛ Mɔɔ Ɛlɛsɛkye La\nFa Ɛ Rɛle Wula Gyihova—“Mekɛ Nee Ɛlobɔ” Nyamenle Ne Nu\nƐlɛda Gyihova Anyunlunyia Ne Ali Ɔ?\nEdwɛkɛ ne Mbuluku mɔɔ ɛtwe la anwo edwɛkɛ ƐZINZALƐ ARANE May 2012\nFa nwa awie Fa nwa awie ƐZINZALƐ ARANE May 2012\nƐZINZALƐ ARANE May 2012


KENGA YE WƆ Acholi Afrikaans Albanian America Mumule Aneɛ Amharic Arabic Argentina Mumule Aneɛ Armenian Armenian (West) Aukan Aymara Azerbaijani Azerbaijani (Cyrillic) Baoule Bashkir Bassa (Cameroon) Batak (Karo) Batak (Toba) Belize Kriol Bengali Biak Bicol Bislama Boulou Brazil Mumule Aneɛ Bulgarian Cambodian Catalan Cebuano Changana (Mozambique) Chichewa Chile Mumule Aneɛ Chin (Hakha) China Mumule Aneɛ Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chuukese Chuvash Cibemba Cinyanja Colombia Mumule Aneɛ Croatian Czech Dangme Danish Digor Douala Drehu Dutch Ecuador Mumule Aneɛ Efik English Estonian Ewe Fijian Finnish Fon French Ga Garifuna Georgian German German Mumule Aneɛ Giliki Greenlandic Guarani Gujarati Gun Haitian Creole Hausa Herero Hibulu Hiligaynon Hindi Hiri Motu Hmong (White) Hungarian Hungary Mumule Aneɛ Iban Ibanag Icelandic Igbo Iloko India Mumule Aneɛ Indonesian Isoko Italian Italy Mumule Aneɛ Japanese Javanese Kabiye Kabuverdianu Kamba Kannada Karen (S'gaw) Kazakh Kekchi Kikaonde Kikongo Kikuyu Kiluba Kimbundu Kinyarwanda Kirghiz Kiribati Kirundi Kisonge Kongo Korea Mumule Aneɛ Korean Kurdish Kurmanji (Caucasus) Kurdish Kurmanji (Cyrillic) Kwangali Kwanyama Latvian Lhukonzo Lingala Lithuanian Lomwe Low German Luganda Lunda Luo Luvale Macedonian Macua Malagasy Malay Malayalam Maltese Mam Mambwe-Lungu Mapudungun Marathi Marshallese Mauritian Creole Maya Mazatec (Huautla) Mbunda Mexico Mumule Aneɛ Mizo Moore Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Navajo Ndebele Ndebele (Zimbabwe) Ndonga Nepali Ngangela Nias Niuean Norwegian Nyaneka Nzema Oromo Ossetian Otetela Palauan Pangasinan Papiamento (Aruba) Papiamento (Curaçao) Persian Polish Polish Mumule Aneɛ Ponapean Portuguese (Brazil) Portuguese (European) Punjabi Quebec Mumule Aneɛ Quechua (Ancash) Quechua (Ayacucho) Quechua (Bolivia) Quechua (Cuzco) Quichua (Chimborazo) Quichua (Imbabura) Rarotongan Romanian Romany (Serbia) Romany (Vlax, Russia) Runyankore Russia Mumule Aneɛ Russian Rutoro Samoan Sango Saramaccan Sepedi Serbian (Cyrillic) Serbian (Roman) Sesotho (Lesotho) Sesotho (South Africa) Setswana Seychelles Creole Shona Sidama Silozi Sinhala Slovak Slovenian Solomon Islands Pidgin Spain Mumule Aneɛ Spanish Sranantongo Swahili Swahili (Congo) Swati Swedish Tagalog Tahitian Tajiki Tamil Tatar Telugu Tetun Dili Thai Tigrinya Tiv Tlapanec Tojolabal Tok Pisin Tongan Totonac Tshiluba Tshwa Tsonga Turkish Tuvaluan Twi Tzeltal Tzotzil Ukrainian Umbundu Urdu Urhobo Uruund Uzbek Venda Venezuela Mumule Aneɛ Vietnamese Wallisian Waray-Waray Wayuunaiki Welsh Wolaita Xhosa Yapese Yoruba Zande Zapotec (Isthmus) Zapotec (Lachiguiri) Zulu\nLUZIA TIA TƆ Ɔ GYAKƐ BƐNE NE AZO. Ɔle kakula la ɔnyianle poliomyelitis, ewule bie mɔɔ sɔ sonla ndinli nee ɔ nzi bowule kɔdwu ye amelɛ ne anu, na ɔsalo ndɛndɛ la. Mɔɔ Luzia nyianle ɛvolɛ 16 la ye gyimamenle hanle hilele ye kɛ, “ɔlua wɔ mame anwo anzosesebɛ mɔɔ ɛnee ɛyɛ la ati a Nyamenle ɛmaa wɔyɛ abubura a.” Ɛhye zile la ɛhyɛ, noko Luzia tɛkakye kɛzi ɔmaanle ɔlile nyane la.\nMEKƐ MƆƆ DAMARIS NWULE KƐ ƆLƐ KANSA WƆ YE AMELƐ NE ANU LA, ye papa bizale ye kɛ: “Duzu a wɔyɛ mɔɔ ɛhye ɛdo wɔ a? Bie a wɔyɛ ɛtane bie, na yemɔti a Nyamenle ɛlɛtwe ɛ nzo wɔ nwo la.” Edwɛkɛ ɛhye maanle Damaris anwo bubule ye.\nAdwenle mɔɔ menli lɛ kɛ anwodolɛ le anzohwenlɛ mɔɔ vi Nyamenle la bɔle ɔ bo la ɛhyɛ. Manners and Customs of Bible Lands buluku ne ka kɛ menli dɔɔnwo mɔɔ ɛnee wɔ Kelaese mekɛ zo la die di kɛ “mɔɔ maa awie anwo to ye la a le ye ɛtane anzɛɛ ye busuanli bie ɛtane.” Medieval Medicine and the Plague hanle kɛ, wɔ Avinli Mekɛ ne anu, “Ɛnee menli bie mɔ die di kɛ Nyamenle vale ewulenzane hwenle bɛ nzo ɔlua bɛ ɛtane ti.” Yemɔti wɔ mekɛ mɔɔ ewulenzane hunle menli mgbe dɔɔnwo wɔ Europe wɔ ɛvoya 14 ne anu la, asoo ɛnee Nyamenle ɛlɛtwe ɛtanevolɛma anzo ɔ? Anzɛɛ ngɛkɛba a vale ewulenzane ne rale kɛ mɔɔ neɛnleanu mɔɔ ayileyɛlɛma ɛyɛ la ɛmaa yela ali la ɔ? Bie mɔ babiza kɛ, asoo amgba Nyamenle dua anwodolɛ zo maa menli nwu bɛ ɛtane nwo amaneɛ ɔ? *\nSUZU NWO: Saa Nyamenle dua anwodolɛ nee amaneɛnwunlɛ zo twe yɛ nzo a, duzu ati a Gyisɛse yɛle menli mɔɔ ɛnde kpɔkɛ la ayile a? Asoo anrɛɛ yemɔ ɛnrɛhile kɛ ɔlɛdwazo yeatia Nyamenle pɛlepɛle nee ye tenlene ngyinlazo ne mɔ ɔ? (Mateyu 4:23, 24) Gyisɛse ɛnrɛyɛ debie mɔɔ nee Nyamenle ɛhulolɛdeɛ ɛnyia la. Ɔhanle kɛ: “Meyɛ mɔɔ sɔ ɔ nye la dahuu” yɛɛ, “melɛyɛ mɔɔ Selɛ ne ɛha ɛhile me kɛ menyɛ la ala.”—Dwɔn 8:29; 14:31.\nMɔɔ Baebolo ne ka la anu la ɛkɛ. Gyihova Nyamenle ‘di pɛlepɛle.’ (Mɛla ne 32:4) Kɛ neazo la, Nyamenle ɛnrɛmaa alopile ɛnrɛdɔ aze, ɛnrɛhu menli ɛya dɔɔnwo mɔɔ bɛnze nwolɛ bie la, ɔluakɛ ɔkulo kɛ ɔtwe sonla ko bie mɔɔ wɔ nu la anzo la ati! Mɔɔ nee Nyamenle pɛlepɛlelilɛ yia la, Ebileham, Nyamenle sonvolɛ mɔɔ le nɔhavo la hanle kɛ Nyamenle ‘ɛnrɛzɛkye tenlenema ɛnrɛboka amumuyɛma anwo ɛlɛ.’ Ɔhanle kɛ, “Munzule ɛhɔ ɛbɔ nu,” kɛ ɔkɛyɛ debie mɔɔ le zɛhae la. (Mɔlebɛbo 18:23, 25) Baebolo ne eza ka kɛ, “Nyamenle ɛnrɛyɛ amumuyɛ”; ɔnrɛyɛ “ɛtane.”—Dwobu 34:10-12.\nMƆƆ BAEBOLO NE KA YE WƆ AMANEƐNWUNLƐ NWO LA\nTɛ Nyamenle a maa yɛnwu amaneɛ a, kɛ ɔfa yɛahwe yɛ nzo ɔlua ɛtane bie mɔɔ yɛyɛ la ati. Gyisɛse maanle edwɛkɛ ɛhye anu lale ɛkɛ wienyi wɔ mekɛ mɔɔ ɔ nee ye ɛdoavolɛ ne mɔ nwunle nrenyia bie mɔɔ bɛwole ye la ɛnee ɔ nye ɛzi la. “Ye ɛdoavolɛma ne bizale ye kɛ: ‘Relabae, nwane a yɛle ɛtane a, nrenyia ɛhye anzɛɛ ye awovolɛ ɔ, mɔɔ ɔti bɛwo ye anyenzinliravolɛ a?’ Gyisɛse buale kɛ: ‘Tɛ nrenyia ɛhye ɛtane anzɛɛ ye awovolɛ ɛtane a ɛmaa yeyɛ anyenzinliravolɛ a. Ɛhye ɛra ye zɔ amaa menli anwu Nyamenle gyima.’”—Dwɔn 9:1-3.\nƆlua adwenle mɔɔ ɛndenrɛ mɔɔ ɛnee ɔwɔ ɛkɛ ne zɔhane mekɛ ne la ati, bie a ɔbayɛ Gyisɛse ɛdoavolɛ ne mɔ nwanwane wɔ mekɛ mɔɔ ɔhanle ɔhilele bɛ kɛ tɛ nrenyia ne anzɛɛ ye awovolɛ ɛtane a ɛva esiane zɔhane ɛra la. Gyisɛse anyɛ nrenyia ne ayile ala emomu eza ɔvale ɔhakyile diedi funli mɔɔ ɛnee bɛlɛ kɛ amaneɛnwunlɛ le anzohwenlɛ mɔɔ vi Nyamenle ɛkɛ ne la. (Dwɔn 9:6, 7) Ɛnɛ, menli mɔɔ ɛlɛnwu amaneɛ ɔlua anwodolɛ ti la bahola anyia arɛlekyekyelɛ kɛ ɔnvi Nyamenle.\nSaa Nyamenle vale anwodolɛ hwenle menli nzo wɔ bɛ ɛtane nwo a, ɛnee duzu ati a Gyisɛse yɛle bɛ ayile a?\n“Bɛngola bɛnva ninyɛndane bɛnzɔ Nyamenle bɛnnea, yɛɛ ɔdaye noko ɔnzɔ awie biala ɔnnea.” (GYEMISE 1:13) Nɔhalɛ nu, bɛbaye “ninyɛndane” le kɛ anwodolɛ, nyane, nee ewule mɔɔ ɛgyegye alesama ɛvolɛ dɔɔnwo la bɛavi ɛkɛ ne bɔkɔɔ.\nGyisɛse Kelaese “yɛle bɛdabɛ mɔɔ bɛlɛnwu amaneɛ la kɔsɔɔti ayile.” (MATEYU 8:16) Gyisɛse yɛle menli mɔɔ rale ye ɛkɛ ne la amuala ayile vale hilele kɛ wɔ Nyamenle Belemgbunlililɛ ne anu, bɛbayɛ awie biala mɔɔ wɔ ewiade ye la ayile.\n“[Nyamenle] bakyikyi bɛ nye anwo monle kɔsɔɔti, na ewule ɛnle ɛkɛ bieko, yɛɛ alɔbɔlɛ nee ɛzunlɛ nee nyane ɛnle ɛkɛ bieko. Alimoa ninyɛne ne ɛpɛ nu.”—YEKILE 21:3-5.\nƐnee duzu ati a alesama nwu amaneɛ dɔɔnwo zɔhane a? Alesama ɛbiza kpuya ɛhye ɔvi mekɛ tendenle. Saa ɔnle kɛ yɛbɔ Nyamenle somolɛ a, ɛnee nwane a ɔwɔ kɛ yɛbɔ ye somolɛ a? Yɛbazuzu kpuya ɛhye mɔ anwo wɔ edwɛkɛ mɔɔ doa zo la anu.\n^ ɛden. 4 Nyamenle hwenle menli bie mɔ anzo wɔ tete ne ɔlua ɛtane titili bie mɔ mɔɔ bɛyɛle la ati, noko Baebolo ne ɛngile kɛ kɛkala Gyihova ɛlɛdua anwodolɛ anzɛɛ esiane zo ahwe menli nzo wɔ bɛ ɛtane nwo.\nNwane A Ɔwɔ Kɛ Yɛbɔ Ye Somolɛ Wɔ Alesama Amaneɛnwunlɛ Nwo A?\nBaebolo ne ka ninyɛne nsa mɔɔ maa alesama nwu amaneɛ la anwo edwɛkɛ.\nFa nwa awie Fa nwa awie Amaneɛnwunlɛ—Asoo Nyamenle Fa Twe Yɛ Nzo Ɔ?\nwp18 No. 3 m. 10-11\nDuzu A Baebolo Ne Ka Ye Wɔ Ewulenzane Nwo A?


KENGA YE WƆ Abbey Abkhaz Abui Acholi Afrikaans Aja Akha Altai Alur America Mumule Aneɛ Amharic Angola Mumule Aneɛ Arabic Argentina Mumule Aneɛ Armenian Armenian (West) Ateso Attié Aymara Azerbaijani Azerbaijani (Cyrillic) Bashkir Bassa (Cameroon) Bassa (Liberia) Batak (Karo) Batak (Simalungun) Batak (Toba) Belize Kriol Biak Bicol Bislama Bolivia Mumule Aneɛ Boulou Bété Cambodian Cebuano Changana (Zimbabwe) Chavacano Chichewa Chiga Chin (Hakha) Chin (Tiddim) Chin (Zotung) China Mumule Aneɛ Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chopi Chuabo Chuvash Cibemba Cinamwanga Cinyanja Colombia Mumule Aneɛ Cuba Mumule Aneɛ Damara Dangme Danish Dayak Ngaju Douala Drehu Dusun Dutch Efik Emberá (Catío) English Estonian Ewe Fante Fijian Finnish Finnish Mumule Aneɛ Fon French Futuna (East) Ga German Giliki Gitonga Gokana Guadeloupean Creole Guarani Guarani (Bolivia) Guerze Guianese Creole Gun Guéré Haitian Creole Hausa Herero Hiligaynon Hindi Hungarian Hunsrik Iban Ibanag Ibinda Igbo Iloko India Mumule Aneɛ Indonesia Mumule Aneɛ Indonesian Irish Isoko Italian Italy Mumule Aneɛ Javanese Jula Kabiye Kabuverdianu Kachin Kannada Karen (S'gaw) Kazakh Kazakh (Arabic) Khana Kikamba Kikaonde Kikongo Kikuyu Kiluba Kimbundu Kinyarwanda Kipende Kirghiz Kiribati Kirundi Kisi Kisii Kisonge Kongo Korean Kpelle Krio Kurdish Kurmanji Kwangali Kwanyama Kyangonde Lahu Lamba Lambya Lari Lhukonzo Lingala Lithuanian Lomwe Luganda Lugbara Lunda Luo Luvale Macua Malagasy Malay Malayalam Malaysia Mumule Aneɛ Maltese Mam Mambwe-Lungu Mapudungun Marathi Mauritian Creole Maya Mazahua Mbunda Mende Meru Mexico Mumule Aneɛ Mizo Mongolian Moore Myanmar Myanmar Mumule Aneɛ Nahuatl (Central) Navajo Ndau Ndebele Ndebele (Zimbabwe) Ndonga Nengone Nepal Mumule Aneɛ Nepali Ngabere Ngangela Nias Nigerian Pidgin Niuean Norwegian Nsenga (Zambia) Nyaneka Nyungwe Nzema Odia Okpe Oromo Ossetian Otetela Pangasinan Pidgin (Cameroon) Pidgin (West Africa) Polish Polish Mumule Aneɛ Ponapean Portugal Mumule Aneɛ Portuguese (Brazil) Portuguese (European) Punjabi (Shahmukhi) Quebec Mumule Aneɛ Quechua (Ancash) Quechua (Ayacucho) Quechua (Bolivia) Quechua (Cuzco) Quichua (Chimborazo) Quichua (Imbabura) Quichua (Pastaza) Quichua (Santiago del Estero) Quichua (Tena) Rarotongan Romania Mumule Aneɛ Romanian Romany (Eastern Slovakia) Romany (Macedonia) Romany (Macedonia) Cyrillic Romany (Northern Greece) Romany (Serbia) Romany (Southern Greece) Ronga Runyankore Russian Rutoro Réunion Creole Samoan Sangir Sango Sena Sepedi Sesotho (Lesotho) Sesotho (South Africa) Setswana Seychelles Creole Shona Sidama Silozi Sinhala Solomon Islands Pidgin Spain Mumule Aneɛ Spanish Sranantongo Sunda Swahili Swahili (Congo) Swati Swedish Tagalog Tahitian Tajiki Talian Tamil Tandroy Tankarana Tatar Tetun Dili Thai Thai Mumule Aneɛ Tigrinya Tiv Tojolabal Tok Pisin Tongan Tshiluba Tshwa Tsonga Turkish Tuvaluan Twi Uighur (Cyrillic) Ukrainian Umbundu Urdu Urhobo Uruund Uzbek Vezo Vietname Mumule Aneɛ Vietnamese Wallisian Waray-Waray Welsh Wichi Wolaita Yacouba Zande Zulu\n1-3. Duzu a ɛgua yɛ muala efiade a, na kɛzi Gyihova balie yɛ ɛ?\nFA YE kɛ bɛbua wɔ fɔlɛ wɔ ɛtane bie mɔɔ tɛ ɛdawɔ a ɛyɛle la anwo na bɛse bɛmaa ɛla efiade too ɛwu. Debie biala ɛngile kɛ bɛbaye wɔ. Wɔ anyelazo ɛwie yɛɛ ɛngola ɛnyɛ nwolɛ ɛhwee. Noko mekɛ mɔɔ wɔ anyelazo ne amuala wiele la, akee ɛdele kɛ awie bie wɔ ɛkɛ mɔɔ ɔlɛ tumi ɔkola ɔdie wɔ na yebɔ ɛwɔkɛ kɛ ɔbaboa wɔ! Kɛzi edwɛkɛ ɛhye bamaa wɔade nganeɛ ɛ?\n2 Ewule ɛgua yɛ muala efiade. Yɛyɛ biala a yɛngola yɛ nwo die. Noko Gyihova lɛ tumi mɔɔ ɔfa ɔdie yɛ ɔfi ewule nu a. Yebɔ ɛwɔkɛ kɛ: “Kpɔvolɛ mɔɔ li amozi mɔɔ bɛbazɛkye ye la a le ewule.”—1 Kɔlentema 15:26.\n3 Saa ɛndwenle ewule mɔɔ ɛbawu la anwo a, anrɛɛ nea kɛzi ɛ nwo badɔ wɔ a! Noko tɛ ewule angomekye a Gyihova baye avi ɛkɛ a. Eza ɔbamaa menli mɔɔ bɛwu dɛbadɛba la azia ara ngoane nu. Dwenle kɛzi ɛhye baha wɔ la anwo nea. Yebɔ ɛwɔkɛ kɛ “mɔwuamra bara ngoane nu” bieko. (Ayezaya 26:19) Ɛhye a Baebolo ne fɛlɛ ye ewudwazo la.\nMEKƐ MƆƆ YƐ KULOVOLƐ BIE KƐWU LA\n4. (a) Saa yɛ busuanli anzɛɛ yɛ gɔnwo bie wu a, duzu a bahola akyekye yɛ rɛle a? (b) Gyisɛse agɔnwo mɔ bie a le nwane mɔ?\n4 Saa yɛ busuanli anzɛɛ yɛ gɔnwo bie mɔɔ bikye yɛ la wu a, ɔyɛ nyane kpole kpalɛ. Yɛte nganeɛ kɛ yɛnlɛ moalɛ biala. Debie biala ɛnle ɛkɛ mɔɔ yɛbahola yɛayɛ yɛamaa ahenle zɔhane azia ara ngoane nu a. Noko Baebolo ne kyekye yɛ rɛle kpalɛ. (Kenga 2 Kɔlentema 1:3, 4.) Bɛmaa yɛzuzu neazo ko mɔɔ maa yɛnwu kɛ Gyihova nee Gyisɛse kpondɛ kɛ bɛdwazo yɛ alɔvolɛ bɛba ngoane nu la anwo. Mɔɔ ɛnee Gyisɛse wɔ azɛlɛ ye azo la, ɛnee ɔta ɔkɔkpɔla Lazalɛse nee ɔ mediema Maata nee Mɛle. Ɛnee bɛ gɔnwo kpalɛ a le Gyisɛse. Baebolo ne se, ɛnee “Gyisɛse kulo Maata nee ɔ diema Mɛle nee Lazalɛse edwɛkɛ kpole.” Noko kenle ko, Lazalɛse wule.—Dwɔn 11:3-5.\n5, 6. (a) Mɔɔ Gyisɛse nwunle Lazalɛse mbusuafoɔ nee ɔ gɔnwo mɔ kɛ bɛlɛdi nyane la, duzu a ɔyɛle a? (b) Kɛzi nganeɛ mɔɔ Gyisɛse dele wɔ ewule nwo la kyekye yɛ rɛle ɛ?\n5 Gyisɛse hɔkyekyele Maata nee Mɛla arɛle. Mɔɔ Maata dele kɛ Gyisɛse ɛlɛba la, ɔhɔyiale ye. Ɔ nye liele kɛ ɔnwunle Gyisɛse la, noko ɔhanle ɔhilele ye kɛ: “Saa ɛwɔ ɛke a, anrɛɛ me diema nrenya ne anwu!” Maata nea a, Gyisɛse dwule ɛkɛ ne la ɛnee yekpa nwo. Gyisɛse nwunle Maata adiema Mɛle kɛ ɔlɛsu. Ɛhye yɛle ye nyane na ɔdaye noko ɔzunle. (Dwɔn 11:21, 33, 35) Ɔdele nyane mɔɔ yɛ dɔvolɛ bie wu a yɛte la abo kpalɛ.\n6 Saa yɛnwu kɛ Gyisɛse te nganeɛ mɔɔ yɛte wɔ ewule nwo la bie a, ɔkyekye yɛ rɛle. Gyisɛse le kɛ ɔ Ze ala la. (Dwɔn 14:9) Gyihova lɛ tumi mɔɔ ɔbava yeaye ewule yeavi ɛkɛ a, na ɔnrɛhyɛ, ɔbayɛ ye zɔ.\n7, 8. Duzu ati a ɛnee Maata ɛmkpondɛ kɛ bɛye bolɛ ne bɛfi Lazalɛse nla ne anloa ɛ, noko duzu a Gyisɛse yɛle a?\n7 Mɔɔ Gyisɛse dwule Lazalɛse nla ne anwo la, ɛnee bɛva bolɛ kpole bie bɛnyi ɔ nloa. Gyisɛse hanle kɛ: “Bɛye bolɛ ne!” Noko ɛnee Maata ɛmkpondɛ kɛ bɛye. Bɛziele Lazalɛse la ɛnee yeli kenle nna. (Dwɔn 11:39) Ɛnee ɔnze mɔɔ Gyisɛse bayɛ aboa ɔ diema ne a.\nBɛdwazole Lazalɛse la, nea kɛzi ye mbusuafoɔ nee ɔ gɔnwo mɔ anye liele a!—Dwɔn 11:38-44\n8 Gyisɛse zele Lazalɛse kɛ: “Dwazo bɛla!” Mɔɔ Maata nee Mɛle nwunle ye la yɛ azibɛnwo. “Nrenya ne mɔɔ ɛwu la vindele rale, na ndanlɛ mɔɔ bɛvale bɛkyekyele ye funli ne la kyekye” ye. (Dwɔn 11:43, 44) Lazalɛse ɛzia ɛra ngoane nu! Ɔ nee ye mbusuafoɔ nee ɔ gɔnwo mɔ radɛnlanle bieko. Ɛnee bɛkola bɛsɔ ye na bɛ nee ye tendɛ. Nwanwane debie boni ɛne! Gyisɛse ɛdwazo Lazalɛse.\n“KAKULA RAALƐ, MESE, DWAZO!”\n9, 10. (a) Nwane a maanle Gyisɛse tumi ɔmaanle ɔdwazole menli a? (b) Duzu ati a ewudwazo nwo edwɛkɛ ne hyia yɛ ɛ?\n9 Asoo Gyisɛse vale ye tumi a dwazole menli a? Kyɛkyɛ. Kolaa na yeadwazo Lazalɛse la, ɔzɛlɛle Gyihova na Gyihova maanle ye tumi ɔmaanle ɔdwazole Lazalɛse. (Kenga Dwɔn 11:41, 42.) Tɛ Lazalɛse angomekye a ɔdwazole ye a. Baebolo ne ka kakula raalɛ bie mɔɔ ɛnee yeli ɛvolɛ 12 mɔɔ ɔ nwo dole ye la anwo edwɛkɛ kile yɛ. Ɛnee ye papa Gyeeyaelɛse ɛnnwu mɔɔ ɔyɛ a, yemɔti ɔzɛlɛle Gyisɛse kɛ ɔyɛ ɔ ra ne ayile. Ɔle ɔ ra kokye. Mekɛ mɔɔ ɔ nee Gyisɛse ɛlɛtendɛ la, mrenyia bie rahanle kɛ: “Ɛ ra raalɛ ne ati ɛbɔ aze na mmagyegye kilehilevolɛ ne bieko.” Gyisɛse zele Gyeeyaelɛse kɛ: “Mmasulo, wɔmɔ die di ala” na ɔbanyia ngoane. Akee ɔ ne Gyeeyaelɛse hɔle ye sua nu ɛkɛ. Mɔɔ bɛbikyele sua nu ɛkɛ la, Gyisɛse dele kɛ menli ɛlɛsu. Ɔhanle ɔhilele bɛ kɛ: “Na ɛzunlɛ bebelebe ye ɛ? Kakula ne ɛtɛwule; ɔlɛdafe ala!” Ɔbayɛ kɛ ɛnee kakula ne papa nee ye mame ɛnnwu mɔɔ Gyisɛse kpondɛ ahile a. Gyisɛse dule bɛ muala vile sua ne anu na ɔ nee kakula raalɛ ne papa nee ye mame hɔle ɛleka mɔɔ bɛdeda kakula ne la. Gyisɛse zɔle ɔ sa na ɔhanle kɛ: “Kakula raalɛ, mese, dwazo!” Nea kɛzi kakula ne awovolɛ anye balie wɔ mekɛ mɔɔ ɔdwazole ɔdiale la! Gyisɛse ɛdwazo bɛ ra raalɛ ne. (Maake 5:22-24, 35-42; Luku 8:49-56) Ɔvi zɔhane mekɛ ne, saa bɛnwu bɛ ra raalɛ ne a, bɛbahakye mɔɔ Gyihova luale Gyisɛse anwo zo yɛle maanle bɛ la. *\n10 Nzinlii, menli mɔɔ Gyisɛse dwazole bɛ la wule bieko. Noko menli ɛhye mɔ anwo edwɛkɛ mɔɔ yɛbagenga la hyia ɔluakɛ bɛmaa yɛnyia anyelazo kpalɛ. Gyihova kulo kɛ ɔdwazo menli, na ɔbayɛ noko.\nMƆƆ YƐSUKOA YƐFI EWUDWAZO NWO KƐLƐTOKƐ NE MƆ ANU LA\nƐzoanvolɛ Pita dwazole Kilisienenli raalɛ Dɔkase.—Gyima ne 9:36-42\nYilaegya dwazole kunlavolɛ bie ara.—1 Arelemgbunli 17:17-24\n11. Duzu a Nolobɔvo ne 9:5 maa yɛnwu ye wɔ Lazalɛse anwo a?\n11 Baebolo ne ka ye wienyi kɛ “mɔwuamra ɛnze ɛhwee.” Kɛ Lazalɛse ɛdeɛ ne yɛle la ɛne. (Nolobɔvo ne 9:5) Kɛ mɔɔ Gyisɛse hanle la, ɛnee ɔle kɛ asɛɛ yelafe la. (Dwɔn 11:11) Mekɛ mɔɔ Lazalɛse wɔ nla ne anu la, ɛnee ‘ɔnze ɛhwee.’\n12. Kɛzi yɛkola yɛnwu kɛ amgba bɛdwazole Lazalɛse ɛ?\n12 Mɔɔ Gyisɛse dwazole Lazalɛse la, menli dɔɔnwo nwunle ye. Gyisɛse agbɔvolɛ bɔbɔ nwunle kɛ ɔyɛle zɔhane nwanwane deɛ ne. Ɛnee Lazalɛse de ngoane nu, ɛhye kile kɛ amgba bɛdwazole ye. (Dwɔn 11:47) Eza menli dɔɔnwo hɔkpɔlale Lazalɛse na ɛhye maanle bɛliele bɛlile kɛ Nyamenle a zoanle Gyisɛse a. Gyisɛse agbɔvolɛ anye anlie nwolɛ, yemɔti bɛbɔle kpɔkɛ kɛ bɛku Gyisɛse nee Lazalɛse.—Dwɔn 11:53; 12:9-11.\n13. Duzu a maa yɛdie yɛdi kɛ Gyihova badwazo mowuamra a?\n13 Gyisɛse hanle kɛ bɛbadwazo menli ‘mɔɔ bɛwɔ bɛ ngakyelɛ nla nu’ la amuala. (Dwɔn 5:28) Ɛhye kile kɛ menli mɔɔ Gyihova kakye bɛ la kɔsɔɔti bazia ara ngoane nu. Noko saa Gyihova badwazo awie a, ɔwɔ kɛ ɔkakye ahenle anwo edwɛkɛ biala. Asoo ɔbahola yeayɛ ye zɔ ɔ? Nea o, nwɔlɔra mgbe mgbe a wɔ anwuma a. Noko Baebolo ne se Gyihova ze nuhua ko biala duma. (Kenga Ayezaya 40:26.) Saa ɔkakye ɛwɔlɔra ko biala duma a, ɔkile kɛ ɔnrɛyɛ se kɛ ɔbahakye menli mɔɔ ɔbadwazo bɛ yeara ngoane nu la anwo edwɛkɛ kɔsɔɔti. Mɔɔ tɛla biala la, Gyihova a bɔle debie biala a, yemɔti yɛze kɛ ɔlɛ tumi mɔɔ ɔbava yeamaa menli azia ara ngoane nu a.\n14, 15. Duzu a Dwobu edwɛkɛ ne maa yɛnwu ye wɔ ewudwazo ne anwo a?\n14 Ɛnee nɔhavo Dwobu die ewudwazo ne di. Ɔbizale kɛ: “Saa sonla wu a, ɔkɛdɛnla ngoane nu bieko ɔ?” Akee ɔhanle ɔhilele Gyihova kɛ: “Ɛbavɛlɛ, na mebalie wɔ zo; ɛ nwo balɔ ɛdawɔ ɛ sa anloa gyima.” Ɛnee Dwobu ze kɛ Gyihova anye la mekɛ mɔɔ ɔbadwazo mowuamra la ade.—Dwobu 14:13-15.\n15 Kɛzi ewudwazo nwo anyelazo ne ka wɔ ɛ? Bie a ɛlɛbiza ɛ nwo kɛ, ‘Na me mbusuafoɔ nee me gɔnwo mɔ mɔɔ bɛwu la ɛ, bɛbadwazo bɛdabɛ noko ɔ?’ Saa yɛnwu kɛ Gyihova bamaa mowuamra azia ara ngoane nu a, ɔkyekye yɛ rɛle. Bɛmaa yɛnlea mɔɔ Baebolo ne ka ye wɔ ɛleka mɔɔ bɛbadɛnla nee menli mɔɔ bɛbadwazo bɛ anwo la.\n‘BƐBADE Ɔ NE NA BƐAVINDE’\n16. Asetɛnla boni a menli mɔɔ bɛbadwazo bɛ bɛara ngoane nu la banyia a?\n16 Menli mɔɔ bɛdwazole bɛ wɔ tete ne la nee bɛ mbusuafoɔ nee bɛ gɔnwo mɔ bɔle nu dɛnlanle bieko wɔ azɛlɛ ye azo. Ɛhye bie a bazi kenle bie a na yemɔ bayɛ anyelielɛ kpalɛ adɛla mɔɔ zile la. Duzu ati ɔ? Ɔluakɛ menli mɔɔ bɛbadwazo bɛ bɛara ngoane nu bieko la bɛanyia nwolɛ adenle adɛnla aze dahuu mɔɔ bɛnrɛwu bieko ɛlɛ. Eza bɛbadɛnla ewiade mɔɔ le ngakyile fi mɔɔ yɛde nu ɛnɛ anwo la anu. Konle, basabasayɛlɛ nee anwodolɛ ɛnle ɛkɛ.\n17. Nwane mɔ a bɛbadwazo bɛ a?\n17 Nwane mɔ a bɛbadwazo bɛ a? Gyisɛse hanle kɛ “mɔwuamra amuala bade ɔ ne wɔ bɛ nla ne mɔ anu, na bɛvi bɛ nla ne mɔ anu bɛbavinde.” (Dwɔn 5:28, 29) Yekile 20:13 noko ka kɛ: “Nyevile kpule menli mɔɔ yeva bɛ la. Ewule nee Ɛbolɔ yele bɛ ɛdeɛ mɔɔ bɛvale bɛziele la vindele.” Amgba, menli mgbe dɔɔnwo badɛnla ngoane nu bieko. Ɛzoanvolɛ Pɔɔlo noko hanle kɛ “ɛtanevolɛma nee kpalɛyɛlɛma badwazo ara ngoane nu.” (Kenga Gyima ne 24:15.) Duzu a ɛhye kile a?\nWɔ Paladaese, bɛbadwazo mowuamra na bɛ nee bɛ alɔvolɛ abɔ nu adɛnla bieko\n18. Nwane mɔ a le “kpalɛyɛlɛma” ne mɔɔ bɛbadwazo bɛ la?\n18 Gyihova nɔhalɛ azonvolɛ mɔɔ bɛdɛnlanle aze kolaa na Gyisɛse ara azɛlɛ ye azo la boka “kpalɛyɛlɛma” ne anwo. Bɛbadwazo menli le kɛ Nowa, Ebileham, Sɛla, Mosisi, Wulutu nee Ɛseta bɛamaa bɛadɛnla ngoane nu wɔ azɛlɛ ye azo. Ɛbahola wɔagenga menli zɔhane mɔ bie anwo edwɛkɛ wɔ Hibuluma tile 11. Na Gyihova azonvolɛ mɔɔ bɛbawu yɛ mekɛ ye azo la noko ɛ? Bɛdabɛ noko bɛboka “kpalɛyɛlɛma” ne anwo yemɔti bɛbadwazo bɛ.\n19. Nwane mɔ a le “ɛtanevolɛma” ne? Nwolɛ adenle boni a Gyihova bava amaa bɛ a?\n19 Menli mgbe dɔɔnwo mɔɔ bɛande Gyihova anwo edwɛkɛ na bɛawu la boka “ɛtanevolɛma” ne anwo. Bɛwu ɛdeɛ, noko Gyihova arɛle ɛtɛfile bɛ. Ɔbadwazo bɛ yeamaa bɛanyia adenle bɛazukoa ɔ nwo debie na bɛazonle ye.\n20. Duzu ati a tɛ awie biala a bɛbadwazo ye ɛ?\n20 Asoo ɛhye kile kɛ bɛbadwazo awie biala mɔɔ ɛwu la ɔ? Kyɛkyɛ. Gyisɛse hanle kɛ bɛnrɛdwazo menli bie mɔ. (Luku 12:5) Nwane a bahile kɛ ɔwɔ kɛ bɛdwazo awie anzɛɛ ɔnle kɛ bɛdwazo ye a? Gyihova a le Ndɛnebuavolɛ kpole ne a, noko yemaa Gyisɛse tumi kɛ ɔyɛ “mɔwuamra nee anyewɔzoamra ndɛnebuavolɛ.” (Gyima ne 10:42) Bɛnrɛdwazo awie biala mɔɔ bɛbua ye ndɛne kɛ ɔle ɛtanevolɛ mɔɔ ɔngulo kɛ ɔkakyi ye subane la.—Nea Awieleɛ Edwɛkɛ 19.\nBƐBADWAZO BIE MƆ BƐAHƆ ANWUMA\n21, 22. (a) Saa bɛka kɛ bɛbadwazo awie bɛahɔ anwuma a, ɔkile duzu? (b) Nwane a bɛlimoale bɛdwazole ye bɛhɔle anwuma a?\n21 Eza Baebolo ne ka kɛ menli bie mɔ badɛnla anwuma. Saa bɛdwazo awie bɛkɔ anwuma a, bɛnrɛdwazo ye bɛnrɛra ngoane nu bieko kɛ sonla mɔɔ lɛ nwonane a. Bɛbadwazo ye bɛahɔ anwuma kɛ sunsum nu abɔdeɛ.\n22 Gyisɛse a le awie mɔɔ limoa mɔɔ bɛdwazole ye bɛhɔle anwuma a. (Dwɔn 3:13) Bɛhunle Gyisɛse la, ye kenle nsa anzi Gyihova dwazole ye. (Edwɛndolɛ 16:10; Gyima ne 13:34, 35) Gyisɛse dwazole la ɛnee ɔnlɛ nwonane nu sonlabaka. Ɛzoanvolɛ Pita hilehilele nuhua kɛ “bɛhunle ye wɔ nwonane nu, noko bɛdwazole ye wɔ sunsum nu.” (1 Pita 3:18) Bɛdwazole Gyisɛse bɛrale ngoane nu kɛ sunsum nu abɔdeɛ mɔɔ lɛ tumi! (1 Kɔlentema 15:3-6) Noko Baebolo ne se bɛbadwazo awie mɔ gyɛne noko bɛahɔ anwuma.\n23, 24. Nwane mɔ a le “ekpunli ekyi” ne mɔɔ Gyisɛse hanle bɛ nwo edwɛkɛ la, na bɛ dodo le nyɛ?\n23 Ɔka ekyi na Gyisɛse awu la, ɔhanle ɔhilele ye ɛdoavolɛma mɔɔ bɛdi nɔhalɛ la kɛ: “Mekɔ meahɔziezie ɛleka meamaa bɛ.” (Dwɔn 14:2) Ɛhye kile kɛ bɛbadwazo ye ɛdoavolɛma bie mɔ bɛamaa bɛ nee ye adɛnla anwuma. Bɛ dodo le nyɛ? Gyisɛse hanle kɛ bɛ nwo anzo, bɛle “ekpunli ekyi.” (Luku 12:32) Ɛzoanvolɛ Dwɔn hanle bɛ dodo ne wɔ mekɛ mɔɔ ɔnwunle Gyisɛse kɛ ɔgyi anwuma wɔ “Boka Zayɔn azo; [na] ɔ nee menli apenle ngoko ɛya ko, abulanla nee nna” ne gyi ɛkɛ la.—Yekile 14:1.\n24 Mekɛ boni a bɛbadwazo menli 144,000 ne a? Baebolo ne se ɛhye bazi wɔ mekɛ mɔɔ Kelaese ɛbɔ ye tumililɛ ne abo wɔ anwuma la anzi. (1 Kɔlentema 15:23) Yɛde zɔhane mekɛ ne anu kɛkala, na bɛdwazo menli 144,000 ne anu dɔɔnwo bɛhɔ anwuma dɛbadɛba. Saa bɛ nuhua ne mɔɔ bɛtɛbɔ azɛlɛ ye azo la bie wu a, bɛdwazo ye ɛkɛ ne ala bɛmaa ɔkɔ anwuma. Noko bɛbadwazo menli dɔɔnwo bɛamaa bɛadɛnla ngoane nu wɔ Paladaese wɔ azɛlɛ ye azo.\n25. Duzu a yɛbazuzu nwo wɔ tile mɔɔ doa zo la anu a?\n25 Ɔnrɛhyɛ biala, Gyihova balie alesama avi ewule asa anu na ewule bavi ɛkɛ bɔkɔɔ! (Kenga Ayezaya 25:8.) Noko duzu a menli mɔɔ bɛbahɔ anwuma la bayɛ a? Baebolo ne se bɛ nee Gyisɛse bali tumi wɔ ye Belemgbunlililɛ ne anu. Yɛbazukoa zɔhane arane ne anwo ninyɛne dɔɔnwo wɔ tile mɔɔ doa zo la anu.\n^ ɛden. 9 Baebolo ne ka ngakula, mgbanyinli, mrenyia, mraalɛ, Yizilayɛma nee nyɛvolɛ mɔɔ bɛdwazole bɛ la anwo edwɛkɛ wɔ: 1 Arelemgbunli 17:17-24; 2 Arelemgbunli 4:32-37; 13:20, 21; Mateyu 28:5-7; Luku 7:11-17; 8:40-56; Gyima ne 9:36-42; 20:7-12.\nNƆHALƐ 1: GYIHOVA BAYE EWULE AVI ƐKƐ\n“Kpɔvolɛ mɔɔ li amozi mɔɔ bɛbazɛkye ye la a le ewule.”—1 Kɔlentema 15:26\nSaa awie wu a, kɛzi Baebolo ne kyekye yɛ rɛle ɛ?\n2 Kɔlentema 1:3, 4\nSaa yɛ busuanli anzɛɛ yɛ gɔnwo kpalɛ bie wu a, bie a yɛbade nganeɛ kɛ yɛ anyelazo ɛwie. Baebolo ne maa yɛnyia arɛlekyekyelɛ.\nAyezaya 25:8; 26:19\nGyihova lɛ tumi mɔɔ ɔbava yeaye ewule yeavi ɛkɛ ne bɔkɔɔ a. Ɔbadwazo menli mɔɔ ɛwu bɔbɔ la yeamaa bɛara ngoane nu bieko.\nNƆHALƐ 2: YƐBAHOLA YƐANYIA DIEDI WƆ EWUDWAZO NE ANU\n“Kakula raalɛ, mese, dwazo!”—Maake 5:41\nDuzu ati a yɛbahola yɛanyia diedi wɔ ewudwazo ne anu a?\nGyisɛse dwazole Lazalɛse.\nMaake 5:22-24, 35-42\nGyisɛse dwazole kakula raalɛ bie.\nDwɔn 11:41, 42\nGyisɛse vale Gyihova tumi ne dwazole menli mɔɔ bɛwu la.\nMenli dɔɔnwo nwunle kɛ Gyisɛse ɛlɛdwazo menli mɔɔ bɛwu la. Gyisɛse agbɔvolɛ bɔbɔ ze kɛ ɔkola ɔdwazo mowuamra.\nNƆHALƐ 3: GYIHOVA BADWAZO MENLI MGBE DƆƆNWO ARA NGOANE NU BIEKO\n“Ɛbavɛlɛ, na mebalie wɔ zo; ɛ nwo balɔ ɛdawɔ ɛ sa anloa gyima.”—Dwobu 14:13-15\nDwɔn 5:28, 29\nGyihova badwazo menli mɔɔ ɔkakye bɛ la amuala yeara ngoane nu bieko.\nGyima ne 24:15\nBɛbadwazo kpalɛyɛlɛma nee ɛtanevolɛma.\nGyihova kakye ɛwɔlɔra biala duma, yemɔti ɔbahola yeahakye menli mɔɔ ɔbadwazo bɛ la anwo edwɛkɛ biala.\nNƆHALƐ 4: BƐBADWAZO MENLI BIE MƆ BƐAMAA BƐAHƆ ANWUMA\n“Mekɔ meahɔziezie ɛleka meamaa bɛ.”—Dwɔn 14:2\nNwane mɔ a bɛbadwazo bɛ bɛahɔ anwuma a?\nGyisɛse a bɛlimoale bɛdwazole ye bɛhɔle anwuma a.\nGyisɛse hanle kɛ ye ɛdoavolɛma ne anu ekyi bie ala a bɛbadwazo bɛ bɛahɔ anwuma a.\nGyihova ɛkpa menli 144,000 kɛ bɛhɔ anwuma.\nKpuyia Mɔɔ Vi Kengavoma Ɛkɛ—June 2014


Duzu A Baebolo Ne Ka Ye Wɔ Debie Ɛhyɛlɛ Nwo A? Mɔɔ Baebolo ne ka ye wɔ debie ɛhyɛlɛ nwo la\nKENGA YE WƆ Afrikaans Albanian America Mumule Aneɛ Amharic Arabic Armenian Azerbaijani Bicol Bislama Brazil Mumule Aneɛ Bulgarian Cambodian Catalan Cebuano Chavacano Chichewa Chin (Hakha) China Mumule Aneɛ Chinese (Shanghainese) Chinese (Sichuanese Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Cibemba Croatian Czech Danish Dutch Efik English Estonian Faroese Fijian Finnish Fon French Ga Georgian German Giliki Gun Hausa Hibulu Hiligaynon Hindi Hmong (White) Hungarian Iban Icelandic Iloko Indonesian Isoko Italian Italy Mumule Aneɛ Japanese Kamba Kannada Kikaonde Kiluba Kinyarwanda Kirghiz Kiribati Kirundi Kongo Korean Kurdish Kurmanji (Caucasus) Kurdish Kurmanji (Cyrillic) Kyangonde Lingala Lithuanian Luganda Luo Luvale Macedonian Malagasy Malay Malayalam Maltese Mambwe-Lungu Myanmar Ndau Ndebele (Zimbabwe) Nepali Norwegian Nzema Oromo Ossetian Pangasinan Papiamento (Curaçao) Pennsylvania German Persian Polish Portuguese (Brazil) Portuguese (European) Punjabi Quechua (Cuzco) Romanian Romany (Macedonia) Romany (Macedonia) Cyrillic Russian Réunion Creole Samoan Sango Sepedi Serbian (Cyrillic) Serbian (Roman) Setswana Seychelles Creole Shona Sinhala Slovak Slovenian Spanish Sranantongo Sunda Swahili Swati Swedish Tagalog Tajiki Telugu Tetun Dili Thai Tigrinya Tsonga Turkish Twi Tzotzil Ukrainian Urdu Urhobo Uruund Uzbek Uzbek (Roman) Valencian Venda Vietnamese Welsh Xhosa Yoruba Zulu\nDuzu A Baebolo Ne Ka Ye Wɔ Debie Ɛhyɛlɛ Nwo A?\nBaebolo ne maa yɛ anwosesebɛ kɛ, yɛvi yɛ ɛhulolɛ nu na yɛva adwenle kpalɛ yɛhyɛ debie. Ɔmaa ɔda ali kɛ saa yɛyɛ ye zɔ a menli mɔɔ yɛkyɛ bɛ debie la anye balie na yɛdayɛ noko yɛ nye balie. (Mrɛlɛbulɛ 11:25; Luku 6:38) Gyisɛse hanle kɛ: “Anyelielɛ dɔɔnwo wɔ ɛmaanlɛ nu tɛla ɛlielɛ.”—Gyima ne 20:35.\nMekɛ boni a yɛkyɛ debie a Nyamenle anye die nwo a?\nMekɛ boni a yɛkyɛ debie a Nyamenle anye ɛnlie nwo a?\nMɔɔ Baebolo ne ka ye wɔ debie ɛhyɛlɛ nwo la\nNvasoɛ wɔ ahyɛlɛdeɛ mɔɔ yɛfi yɛ ɛhulolɛ nu yɛfa yɛmaa la azo. Baebolo ne ka kɛ: “Bɛmaa awie biala ɛyɛ mɔɔ yezuzu nwo wɔ ye ahonle nu la, ɔmmatwenlehwenle ɔ bo aze anzɛɛ ɔyɛ ye kɛ asɛɛ yemia la ati ɔ, ɔluakɛ Nyamenle kulo mɔɔ te ɔ nyunlu kyɛ debie la.”—2 Kɔlentema 9:7.\nAhonle nu mɔɔ yɛfi yɛkyɛ debie la boka “ɛzonlenlɛ” mɔɔ Nyamenle die to nu la anwo. (Gyemise 1:27) Nyamenle anye die bɛdabɛ mɔɔ bɛboa menli mɔɔ hyia moalɛ la anwo na ɔbu ye kɛ bɛlɛfa bɛabɔ ye bosea. (Mrɛlɛbulɛ 19:17) Baebolo ne kilehile kɛ Nyamenle mumua ne badua ahenle mɔɔ vale ahyɛlɛdeɛ ne maanle la kakɛ.—Luku 14:12-14.\nSaa angomedi ti a yɛyɛ a. Neazo bie mɔ ɛne:\nAmaa menli anye alie yɛ nwo.—Mateyu 6:2.\nAmaa awie mɔ noko ahyɛ yɛ debie.—Luku 14:12-14.\nAmaa yɛanyia dahuu ngoane.—Edwɛndolɛ 49:6, 7.\nSaa yɛfa yɛboa gyimalilɛ anzɛɛ yɛkanvo subane bie mɔɔ Nyamenle kyi la a. Kɛ neazo la, ɔnrɛyɛ kpalɛ kɛ yɛbava ezukoa yɛamaa awie kɛ ɔva ɔdo kyakya anzɛɛ ɔnlo nyiletane anzɛɛ ɔbo nza. (1 Kɔlentema 6:9, 10; 2 Kɔlentema 7:1) Zɔhane ala a, ɔnle kɛ yɛmaa awie mɔɔ bahola ayɛ gyima anlea ɔ nwo noko ɔngulo kɛ ɔyɛ gyima la ezukoa a.—2 Tɛsalonaekama 3:10.\nSaa ɔnrɛmaa yɛnrɛli ɛzonlelilɛ mɔɔ Nyamenle ɛva ɛmaa yɛ la anwo gyima a. Baebolo ne kilehile kɛ ɔwɔ kɛ mbusua tile fa bɛ sua nu amra ngyianlɛdeɛ maa bɛ. (1 Timote 5:8) Ɔnrɛyɛ kpalɛ kɛ abusua tile bie bahyɛ awie mɔ ninyɛne dɔɔnwo wɔ mekɛ mɔɔ ɔyɛ zɔ a ɔbamaa ye abusua ne anwo ahyele bɛ la. Zɔhane ala a, Gyisɛse dendɛle tiale menli mɔɔ hanle kɛ bɛva mɔɔ bɛlɛ ye la amuala bɛyɛ “ahyɛlɛdeɛ mɔɔ bɛyila zo bɛmaa Nyamenle” la ati bɛkpole kɛ bɛbanlea bɛ awovolɛ mɔɔ bɛyɛ mgbanyinli la a.”—Maake 7:9-13.\nMrɛlɛbulɛ 11:25: “Sonla mɔɔ buke ye ahonle nu fa maa la banyia ɔ nwo, yɛɛ mɔɔ yɛ ahunlunyele la, bɛnwu ye anwunvɔne.”\nMɔɔ ɔkile: Awie mɔɔ die ahyɛlɛdeɛ nee mɔɔ fa maa la amuala nyia zolɛ nvasoɛ.\nMrɛlɛbulɛ 19:17: “Sonla mɔɔ se ehyianvolɛma anwunvɔne la bɔ [Gyihova] bosea, na ɔbadua ye kakɛ wɔ ye nyɛleɛ kpalɛ nwo.”\nMɔɔ ɔkile: Nyamenle bu ɔ nwo kɛ ɔtua bɛdabɛ mɔɔ bɛboa menli mɔɔ hyia moalɛ la kakɛ, na yebɔ ɛwɔkɛ kɛ ɔbamaa bɛ nwolɛ nyilalɛ.\nMateyu 6:2: “Saa bɛfa ahyɛlɛdeɛ bɛamaa a, bɛmmadimoa bɛbɔ ye nolo, kɛ mɔɔ nabalabama ne yɛ . . . amaa menli awula bɛ anyunlunyia la.”\nMɔɔ ɔkile: Ɔnle kɛ yɛkyɛ debie kɛ yɛfa yɛahwe awie mɔ adwenle yeara yɛ nwo zo.\nGyima ne 20:35: “Anyelielɛ dɔɔnwo wɔ ɛmaanlɛ nu tɛla ɛlielɛ.”\nMɔɔ ɔkile: Saa yɛfi yɛ ahonle nu yɛkyɛ debie a, ɔmaa yɛ nye die.\n2 Kɔlentema 9:7: “Bɛmaa awie biala ɛyɛ mɔɔ yezuzu nwo wɔ ye ahonle nu la, ɔmmatwenlehwenle ɔ bo aze anzɛɛ ɔyɛ ye kɛ asɛɛ yemia la ati ɔ, ɔluakɛ Nyamenle kulo mɔɔ te ɔ nyunlu kyɛ debie la.”\nMɔɔ ɔkile: Saa yɛfi yɛ ɛhulolɛ nu yɛkyɛ debie a, ɔmaa Nyamenle anye die.\nƐbɛlabɔlɛ & Subane Kpalɛ Diedi & Ɛzonlenlɛ Baebolo Kpuya Mɔɔ Bɛbua\nNzɔne Ati A Ɔhyia Kɛ Yɛkyɛ Debie A?\nAhyɛlɛdeɛ maa ɛ nee awie mɔ anye die. Ɔfa koyɛlɛ nee agɔnwolɛvalɛ ɔba. Kɛ ɔkɛyɛ na wɔade ɛ nyunlu wɔahyɛ debie ɛ?\nKpondɛ deɛmɔti yɛlɛfa debie yɛahyɛ a adwenle mɔɔ wɔ ɔ nzi kile dɔɔnwo la.\nFa nwa awie Fa nwa awie Duzu A Baebolo Ne Ka Ye Wɔ Debie Ɛhyɛlɛ Nwo A?\nijwbq edwɛkɛ 155\nKɛzi Ɛbanwu Ahyɛlɛdeɛ Mɔɔ Fɛta La


2014 Gyisɛse Ewule Ne Ngakyelɛlilɛ\nKENGA YE WƆ Acholi Afrikaans Albanian Amharic Arabic Armenian Armenian (West) Aymara Bulgarian Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitumbuka Cibemba Croatian Czech Dangme Danish Dutch Efik English Estonian Ewe Finnish French Ga Garifuna Georgian German Giliki Guarani Haitian Creole Hibulu Hiligaynon Hungarian Icelandic Igbo Iloko Indonesian Isoko Italian Japanese Kazakh Kikaonde Kikongo Kikuyu Kiluba Kimbundu Kinyarwanda Kirghiz Kirundi Kisonge Kongo Korean Krio Lingala Lithuanian Luganda Lunda Luo Macedonian Malagasy Maltese Marshallese Maya Mazatec (Huautla) Mizo Mongolian Moore Myanmar Nahuatl (Northern Puebla) Ndebele Ndebele (Zimbabwe) Nepali Ngabere Norwegian Nyaneka Nzema Oromo Ossetian Papiamento (Aruba) Polish Ponapean Portuguese (Brazil) Quechua (Bolivia) Quichua (Imbabura) Romanian Russian Samoan Sango Sepedi Serbian (Cyrillic) Serbian (Roman) Sesotho (Lesotho) Setswana Seychelles Creole Shona Silozi Sinhala Slovak Slovenian Spanish Sranantongo Swahili Swedish Tagalog Tatar Tetun Dili Thai Tigrinya Tiv Tshiluba Tsonga Turkish Tuvaluan Twi Ukrainian Umbundu Venda Vietnamese Wayuunaiki Wolaita Xhosa Yoruba Zande Zapotec (Isthmus) Zulu\nEDWƐKƐ TITILE | MƆƆ NYAMENLE ƐYƐ ƐMAA WƆ LA\nMekɛ Mɔɔ Ɔnle Kɛ Ɔkpa Ɛ Ti\nNɔe ne mɔɔ aleɛ kye a Gyisɛse bawu la, ɔhanle ɔhilele ye nɔhalɛ ɛdoavolɛma kɛ bɛhakye ye afɔlebɔlɛ ne. Ɔluale panoo ne mɔɔ mgbɔvonle ɛnle nu nee nwanye kɔkɔlɛ ne mɔɔ gyi bɛ nyunlu ɛkɛ ne la azo, ɔvale mɔɔ bɛfɛlɛ ye kɛ Nɔsolɛ Aleɛ Mɔɔ Li Awieleɛ anzɛɛ Awulae Nɔsolɛ Aleɛ ne la ɔziele ɛkɛ na ɔhanle kɛ: “Bɛyɛ ɛhye bɛva bɛhakye me.”—Luku 22:19.\nƐvolɛ biala, Gyihova Alasevolɛ mɔɔ wɔ ewiade amuala la yia nu na bɛdi Gyisɛse ewule ne anwo ɛvolɛ ne. Wɔ 2014, Ngakyelɛlilɛ ne bazi Kenlenzile, April 14, mekɛ mɔɔ ewia ne ɛhɔdɔ la.\nYɛfa anyelielɛ yɛado ɛsalɛ yɛavɛlɛ wɔ kɛ kɔ ayia ɛhye bie, na bɛbaha Gyisɛse afɔlebɔlɛ ewule ne anwo edwɛkɛ dɔɔnwo wɔ ɛkɛ. Awie biala kola kɔ ayia ɛhye bie. Bɛnlielie ezukoa wɔ ɛkɛ. Ahenle mɔɔ vale magazine ɛhye manle wɔ la bahola ahile wɔ mekɛ nee ɛleka mɔɔ bɛbayɛ Ngakyelɛlilɛ ne wɔ bɛ ɛkɛ ne la, anzɛɛ ɛbahola wɔanlea yɛ Intanɛte ɛleka ne, jw.org. Yɛsɛlɛ wɔ yɛ mekɛ ne nzonlɛ, na yeamkpa ɛ ti.\nFa nwa awie Fa nwa awie Mekɛ Mɔɔ Ɔnle Kɛ Ɔkpa Ɛ Ti


Gyemise Kɛlata Ne 3:1-18\n3 Me mediema, ɔnle kɛ bɛ nuhua dɔɔnwo yɛ kilehilevolɛma, ɔluakɛ bɛze kɛ yɛmɛ a bɛbabua yɛ ndɛne mɔɔ anu yɛ se* a.+ 2 Ɔluakɛ yɛ muala yɛfo fane dɔɔnwo.+ Saa awie ɛnvo wɔ edwɛkɛhanlɛ nu a, ɛnee ɔle sonla mɔɔ di munli, na ɔkola ɔkomo ye sonlabaka ne amuala azo. 3 Saa yɛfa bulalɛ yɛwula ɛkpɔnwɔ nloa anu yɛmaa ɔtie yɛ a, yɛkola yɛkile nane mumua ne adenle noko. 4 Bɛnlea meli noko: Ɔle kpole yɛɛ anwoma mɔɔ anu yɛ se la a pia ye a, noko bulalɛ ekyi bie ala a ahenle mɔɔ ka la fa kakyihakyi ye kɔ ɛleka biala mɔɔ ɔkulo la a. 5 Zɔhane ala a ɛtafinlimalɛ le sonlabaka ne nvɛyeba ekyi noko ɔtu ɔ nloa anu kpalɛ a. Bɛnlea kɛzi senle ekyi kola yela ɛhoayelɛ kpole la! 6 Ɛtafinlimalɛ noko le senle.+ Ɛtafinlimalɛ le sonlabaka ne nvɛyeba mɔɔ ninyɛndane ɛyi ye tɛkɛɛ a, ɔluakɛ ɔgua sonlabaka ne amuala anwo evinli+ na ɔfa senle ɔto ye ɛbɛlabɔlɛ kɔsɔɔti anu, na ye senle ne vi Gehenna.* 7 Na nane anwo ɛzulolɛ nee nloma nee nane mɔɔ bɛtwenle bɛ nwo aze nee abɔdeɛ mɔɔ wɔ nyevile nu la kɔsɔɔti, sonla kola tete bɛ maa bɛtie ye yɛɛ bɛyɛ ye zɔ noko. 8 Noko awie biala ɛngola ɛmbele ɛtafinlimalɛ. Ɔle munzule debie mɔɔ bɛngola bɛngomo ye a, na pɔezen ɛyi ye tɛkɛɛ.+ 9 Yemɔ a yɛfa yɛye Gyihova,* Selɛ ne ayɛlɛ a, yɛɛ ɔdaye ko ne ala a yɛfa yɛwa menli mɔɔ bɛbɔle bɛ kɛ “Nyamenle ɛsaso” la noko amonle a.+ 10 Ɛnloanlɛ ko ne ala anu a nyilalɛ nee amowa vi ba a. Me mediema, ɔnle kɛ ɔba ye zɔ.+ 11 Asoo nzule mɔɔ yɛ fɛ* nee nzule mɔɔ yɛ ɛnwonle* bavi nzubula ko ne ala anu ara? 12 Me mediema, asoo feege baka kola so ɔlivi ma, anzɛɛ vanye kola so feege ɔ?+ Zɔhane ala a nzule tondɔtondɔ ɛngola ɛngakyi nzule fɛlɛko a. 13 Bɛ nuhua boni a ze nrɛlɛbɛ na ɔlɛ ndelebɛbo a? Bɛmaa ɔva ye ɛbɛlabɔlɛ kpalɛ ne ɔla gyima mɔɔ yeva mɛlɛbɛnwoaze mɔɔ vi nrɛlɛbɛ nu yeyɛ la ali. 14 Na saa nungule+ nee manzonlehwenlɛ*+ wɔ bɛ ahonle nu a, bɛmmatu bɛ nloa anu+ na bɛbɔ adalɛ bɛtia nɔhalɛ ne. 15 Nrɛlɛbɛ zɛhae ɛnvi anwuma lɔ a ba a; ɔle azɛlɛ ye azo,+ nwonane nee sunsum ɛtane ɛdeɛ. 16 Na ɛleka mɔɔ nungule nee manzonlehwenlɛ* wɔ la, ɛkɛ ne a basabasayɛlɛ nee munzule biala wɔ a.+ 17 Noko nrɛlɛbɛ ne mɔɔ vi anwuma lɔ la ɛdeɛ, mɔɔ limoa la nwolɛ te,+ eza ɔle anzodwolɛ,+ ɔlɛ ndelebɛbo,+ ɔyɛ tieyɛ, anwunvɔnezelɛ yɛɛ ma kpalɛ ɛyi ye tɛkɛɛ,+ ɔnnea sonla nyunlu,+ ɔnle nabalaba.+ 18 Bieko, bɛdua tenleneyɛlɛ ma wɔ anzodwolɛ nu+ bɛmaa bɛdabɛ mɔɔ bɛkpondɛ anzodwolɛ la.+


1 Kɔlentema 10:1-33\nGyihova ɛkponle, sunsum ɛtane ɛkponle (21)\n10 Mediema, akee mekulo kɛ bɛnwu kɛ yɛ nlenyia mɔ kɔsɔɔti luale amungu ne abo yɛɛ bɛluale nyevile ne anu 2 na bɛzɔnenle bɛ muala kɛ Mosisi ɛdoavolɛma wɔ amungu ne nee nyevile ne anu, 3 na bɛ muala bɛlile sunsum nu aleɛ ko ne ala 4 na bɛ muala bɛnlonle sunsum nu nzule ko ne ala. Ɔluakɛ bɛnlonle ye wɔ sunsum nu bodane ne mɔɔ lile bɛ nzi la anu, ɛnee zɔhane bodane ne a le Kelaese. 5 Noko Nyamenle anye anlie bɛ nuhua dɔɔnwo anwo, na bɛtotɔle fienemgbole ne anu. 6 Ninyɛne ɛhye mɔ yɛle neazo maanle yɛ, amaa yɛ ti akunlu amba ninyɛndane ɛyɛlɛ zo, kɛ mɔɔ bɛ bie mɔ yɛle la. 7 Bɛmmasonle awozonle kɛ mɔɔ bɛ nuhua bie mɔ yɛle la; bɛhɛlɛ kɛ: “Menli ne dɛnlanle aze lile na bɛnlonle. Na bɛdwazole bɛliele bɛ nye.” 8 Bɛmmamaa yɛbɔ adwɔmane ɛbɛla* kɛ mɔɔ bɛ bie mɔ bɔle adwɔmane ɛbɛla,* na bɛ nuhua 23,000 wule kenle ko la. 9 Bɛmmamaa yɛsɔ Gyihova* yɛnea kɛ mɔɔ bɛ bie mɔ zɔle ye nleanle na nwɔlɛ kekale bɛ hunle bɛ la. 10 Eza bɛmmatendɛ bɛ nzo abo, kɛ mɔɔ bɛ bie mɔ dendɛle bɛ nzo abo na sɛkyevolɛ ne zɛkyele bɛ la. 11 Ninyɛne ɛhye mɔ dole bɛ kɛ neazo, na bɛhɛlɛ kɛ bɛfa bɛabɔ yɛdayɛ mɔɔ yɛwɔ ewiade ɛhye awieleɛ mekɛ ne anu la kɔkɔ. 12 Ɔti mɔɔ dwenle kɛ ɔgyi ɛkɛ la ɛnlea boɛ na yeandɔ aze. 13 Sɔnea biala ɛtɛtole bɛ kyesɛ mɔɔ to awie biala la ala. Noko Nyamenle le nɔhavo, na ɔnrɛmaa bɛnrɛzɔ bɛ bɛnrɛnlea bɛnrɛdɛla mɔɔ bɛkɛhola la, na saa sɔnea ba a, ɔbamaa adenle ala nwolɛ amaa bɛahola bɛagyinla ɔ nloa. 14 Ɛhye ati, me kulovolɛma, bɛnriandi awozonle ɛzonlenlɛ. 15 Melɛtendɛ meahile bɛ kɛ bɛle nrɛlɛbɛvolɛma; bɛdabɛ bɛbua mɔɔ melɛka la anwo ndɛne. 16 Nyilalɛ kanrɛlɛ ne mɔɔ yɛyila zolɛ la, yɛnnyia Kelaese mogya ne azo nvasoɛ ɔ? Paano ne mɔɔ yɛbubu nu la, yɛnnyia Kelaese sonlabaka ne azo nvasoɛ ɔ? 17 Kɛmɔ paano ne mɔɔ yɛbubu la le ko la ati, saa yɛle dɔɔnwo bɔbɔ a yɛle sonlabaka ko, ɔluakɛ yɛ muala yɛdi paano ko ne ala. 18 Bɛnlea nwonane afoa nu Yizilayɛma: Bɛdabɛ mɔɔ bɛdi afɔlebɔlɛ ne bie la ɛnlɛ kyɛfoa wɔ afɔlemokyea ne anu ɔ? 19 Ɛnee duzu a mekpondɛ meaha a? Mɔɔ bɛva bɛbɔ afɔle bɛmaa bozonle la le debie, anzɛɛ bozonle le debie ɔ? 20 Kyɛkyɛ; mɔɔ melɛka la a le kɛ, mɔɔ maanle maanle ne fa bɔ afɔle la, bɛfa bɛbɔ afɔle bɛmaa sunsum ɛtane; bɛmbɔ bɛmmaa Nyamenle, na memkpondɛ kɛ bɛ nee sunsum ɛtane nyia debie yɛ. 21 Bɛnrɛhola bɛnrɛnlo Gyihova* kanrɛlɛ nu na bɛanlo sunsum ɛtane kanrɛlɛ nu; bɛnrɛhola bɛnrɛli aleɛ wɔ “Gyihova* ɛkponle zo” na eza bɛali aleɛ wɔ sunsum ɛtane ɛkponle zo. 22 Anzɛɛ ‘yɛkulo kɛ yɛka Gyihova* ɛya ɔ’? Asoo yɛ nwo yɛ se tɛla ye ɔ? 23 Debie biala anwo adenle wɔ ɛkɛ, noko tɛ ɔ muala a nvasoɛ wɔ zo a. Debie biala anwo adenle wɔ ɛkɛ, noko tɛ ɔ muala a maa ngɔzo a. 24 Awie biala mmakpondɛ ɔ ngome ye boɛyɛlɛ, ɔkpondɛ awie mɔ ɛdeɛ noko. 25 Bɛli nane biala mɔɔ bɛtɔne ye wɔ gua nu la, bɛ adwenle ne ati, bɛmmabizebiza nwolɛ edwɛkɛ, 26 ɔluakɛ “azɛlɛ ye nee nuhua debie biala le Gyihova* ɛdeɛ.” 27 Saa awie mɔɔ ɛnle diedinli la to ɛsalɛ fɛlɛ bɛ na bɛkulo kɛ bɛkɔ a, bɛli debie biala mɔɔ ɔkɛva ɔkɛzie bɛ nyunlu la, bɛ adwenle ne ati, bɛmmabizebiza nwolɛ edwɛkɛ. 28 Noko saa awie ka kile bɛ kɛ, “Ɛhye le debie mɔɔ bɛva bɛbɔ afɔle a,” bɛmmadi amaa yeangyegye awie biala adwenle. 29 Tɛ wɔ adwenle ɛdeɛ ne a melɛka a, emomu ahenle ɛdeɛ ne. Na kɛmɔti a ɔwɔ kɛ awie adwenle bua fanwodi mɔɔ melɛ la anwo ndɛne ɛ? 30 Saa medi debie na meda ase wɔ nwolɛ a, kɛmɔti a ɔwɔ kɛ bɛtendɛ bɛtia aleɛ mɔɔ medi a meda ase wɔ nwolɛ la ɛ? 31 Yemɔti, saa bɛlɛdi o, bɛlɛno o, anzɛɛ bɛlɛyɛ debie gyɛne biala o, bɛyɛ ɔ muala bɛwula Nyamenle anyunlunyia. 32 Bɛmmayɛ debie biala bɛtenda Dwuuma nee Gilikima yɛɛ Nyamenle asafo ne agyakɛ anu, 33 kɛ mɔɔ melɛbɔ mɔdenle meazɔ menli kɔsɔɔti anye wɔ debie biala anu la, memkpondɛ me ngome me kpalɛyɛlɛ, emomu menli dɔɔnwo ɛdeɛ, amaa bɛalie bɛ ngoane.


KENGA YE WƆ Abbey Afrikaans Ahanta Aja Albanian Alur America Mumule Aneɛ Amharic Angola Mumule Aneɛ Arabic Argentina Mumule Aneɛ Armenian Assamese Attié Aukan Australia Mumule Aneɛ Aymara Azerbaijani Azerbaijani (Cyrillic) Bambara Baoule Bashkir Basque Bassa (Cameroon) Bassa (Liberia) Batak (Dairi) Batak (Karo) Batak (Simalungun) Batak (Toba) Belize Kriol Bengali Bicol Bislama Bissau Guinean Creole Bolivia Mumule Aneɛ Boulou Brazil Mumule Aneɛ Britain Mumule Aneɛ Bulgaria Mumule Aneɛ Bulgarian Cakchiquel (Western) Cambodian Catalan Cebuano Changana (Zimbabwe) Chavacano Chichewa Chile Mumule Aneɛ China Mumule Aneɛ Chinese Mandarin (Simplified) Chinese Mandarin (Traditional) Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chopi Chuabo Chuukese Chuvash Cibemba Cinamwanga Cinyanja Colombia Mumule Aneɛ Comorian (Ngazidja) Costa Rica Mumule Aneɛ Croatian Cuba Mumule Aneɛ Czech Czech Mumule Aneɛ Damara Dangme Danish Digor Douala Drehu Dusun Dutch Dutch Mumule Aneɛ Ecuador Mumule Aneɛ Efik Emberá (Catío) English Esan Estonian Ewe Fante Faroese Fijian Filipi Mumule Aneɛ Finnish Finnish Mumule Aneɛ Fon Frafra French French Mumule Aneɛ Ga Galician Garifuna Georgian German German Mumule Aneɛ Ghana Mumule Aneɛ Giliki Giliki Mumule Aneɛ Gitonga Gokana Greenlandic Guadeloupean Creole Guarani Guarani (Bolivia) Guatemala Mumule Aneɛ Guerze Gujarati Gun Guna Guéré Haitian Creole Hausa Herero Hibulu Hiligaynon Hindi Hiri Motu Hmong (White) Honduras Mumule Aneɛ Huastec (San Luis Potosi) Hungarian Hungary Mumule Aneɛ Hunsrik Iban Ibanag Ibinda Icelandic Igbo Iloko India Mumule Aneɛ Indonesia Mumule Aneɛ Indonesian Irish Isoko Italian Italy Mumule Aneɛ Japan Mumule Aneɛ Japanese Javanese Jula Kabuverdianu Kabyle Kachin Kannada Karen (S'gaw) Kazakh Kekchi Khana Khasi Kikaonde Kikongo Kikuyu Kiluba Kimbundu Kinande Kinyarwanda Kipende Kirghiz Kiribati Kirundi Kisi Kisii Kisonge Kongo Korea Mumule Aneɛ Korean Kpelle Krio Kurdish Kurmanji (Caucasus) Kwangali Kwanyama Kyangonde Lahu Laotian Latgalian Latvian Lenje Lhukonzo Lingala Lithuanian Lomwe Low German Luganda Lugbara Lunda Luo Luvale Macedonian Macua Malagasy Malay Malayalam Malaysia Mumule Aneɛ Maltese Mam Mambwe-Lungu Mangareva Maninkakan (Eastern) Mapudungun Marathi Marquesian (Hiva Oa) Marquesian (Nuku Hiva) Marshallese Mauritian Creole Maya Mazahua Mazatec (Huautla) Mbukushu Mende Meru Miskito Mixe Mixtec (Guerrero) Mixtec (Huajuapan) Mizo Mongolian Moore Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Navajo Ndau Ndebele Ndebele (Zimbabwe) Ndonga Nepali New Zealand Mumule Aneɛ Ngabere Ngangela Nias Nicaragua Mumule Aneɛ Nigerian Pidgin Niuean Norwegian Nuer Nyaneka Nyungwe Nzema Okpe Oromo Ossetian Otetela Otomi (Mezquital Valley) Panama Mumule Aneɛ Pangasinan Papiamento (Aruba) Papiamento (Curaçao) Paraguay Mumule Aneɛ Persian Peru Mumule Aneɛ Pidgin (Cameroon) Pilagá Polish Ponapean Portuguese Pular Punjabi Punjabi (Shahmukhi) Páez Quebec Mumule Aneɛ Quechua (Ancash) Quechua (Ayacucho) Quechua (Bolivia) Quechua (Cuzco) Quiche Quichua (Chimborazo) Quichua (Imbabura) Quichua (Pastaza) Quichua (Santiago del Estero) Quichua (Tena) Rarotongan Romania Mumule Aneɛ Romanian Romany (Bulgaria) Romany (Eastern Slovakia) Romany (Macedonia) Romany (Macedonia) Cyrillic Romany (Northern Greece) Romany (Southern Greece) Russia Mumule Aneɛ Russian Rutoro Réunion Creole Salvador Mumule Aneɛ Samoan Sango Saramaccan Sarnami Sena Senoufo (Cebaara) Sepedi Serbian Serbian (Roman) Sesotho (Lesotho) Setswana Seychelles Creole Shona Sidama Silozi Sinhala Slovak Slovakia Mumule Aneɛ Slovenian Solomon Islands Pidgin Somali Spain Mumule Aneɛ Spanish Sranantongo Sunda Susu Swahili Swati Sweden Mumule Aneɛ Swedish Tagalog Tahitian Tajiki Talian Tamil Tandroy Tankarana Tarahumara (Central) Tarascan Tatar Telugu Tetun Dili Thai Thai (Northeastern) Thai Mumule Aneɛ Tigrinya Tiv Tlapanec Toabaite Tojolabal Tok Pisin Tokelauan Tongan Totonac Tshwa Tsonga Turkish Turkmen Turkmen Tuvaluan Twi Tzeltal Tzotzil Udmurt Uighur (Cyrillic) Ukrainian Urdu Urhobo Uruguay Mumule Aneɛ Uzbek Uzbek (Roman) Valencian Venda Venezuela Mumule Aneɛ Vezo Vietnamese Wallisian Waray-Waray Wayuunaiki Welsh Wichi Wolaita Xhosa Yacouba Yoruba Zapotec (Isthmus) Zapotec (Lachiguiri) Zimbabwe Mumule Aneɛ Zulu\nKolaa na Gyisɛse awu la, ɔbɔle ye nolo kɛ: “Bɛbabɔ Edwɛkpa ɛhye mɔɔ fane Anwuma Belemgbunlililɛ ne anwo la nolo wɔ aleɛabo amuala, amaa yeayɛ daselɛlilɛ yeamaa aleɛabo amra kolaa na awieleɛ ne ara.” (Mateyu 24:14) Noko, kɛzi bɛbayɛ ewiade amuala edwɛkɛhanlɛ gyima ɛhye ɛ? Ɔlua Gyisɛse neazo ne mɔɔ ɔyɛle wɔ mekɛ mɔɔ ɛnee ɔwɔ azɛlɛ ye azo mɔɔ yɛbazukoa la azo.—Luku 8:1.\nYɛbɔ mɔdenle yɛkɔ menli ne ɛkɛ wɔ bɛ azua nu. Gyisɛse tetele ye ɛdoavolɛma ne kɛ bɛha edwɛkɛ ne wɔ azua nu. (Mateyu 10:11-13; Gyima ne 5:42; 20:20) Bɛmanle ɛvoya ne mɔɔ lumua la anu edwɛkpakavolɛma azɛlɛsinli mɔɔ bɛbaha edwɛkɛ ne wɔ nu la. (Mateyu 10:5, 6; 2 Kɔlentema 10:13) Ɛnɛ noko, bɛhyehyɛ yɛ edwɛkɛhanlɛ gyima ne, na bɛmaa asafo biala ɛleka mɔɔ ɔbayɛ ye gyima la. Ɛhye ka yɛ maa yɛdi Gyisɛse edwɛkɛ mɔɔ ɔhanle kɛ, “yɛha ɔ nwo Edwɛkpa ne yehile menli kɔsɔɔti, na yɛli ɔ nwo daselɛ” la azo.—Gyima ne 10:42.\nYɛbɔ mɔdenle yɛka edwɛkɛ ne yɛkile menli wɔ ɛleka biala. Gyisɛse yɛle ɛhye anwo neazo ɔlua edwɛkɛ ne mɔɔ ɔhanle ye wɔ bagua nu, mɔɔ bie a le ɛnweazo anzɛɛ bula zo la. (Maake 4:1; Dwɔn 4:5-15) Yɛdayɛ noko yɛka Baebolo ne anu edwɛkɛ ne yɛkile menli wɔ ɛleka biala mɔɔ ɔkɛyɛ boɛ la—gua zo, gyima gyima nu, kale agyinlaleɛ anzɛɛ telefuu zo. Eza yɛdi yɛ kpalɛzoamra, yɛ gɔnwo mɔ gyimayɛvoma, sukuluma nee yɛ mbusua daselɛ wɔ mekɛ mɔɔ yɛkɛnyia nwolɛ adenle la. Mɔdenlebɔlɛ ɛhye mɔ kɔsɔɔti ɛmaa menli mgbe dɔɔnwo mɔɔ wɔ aleɛabo la ɛde “ngoanelielɛ” edwɛkpa ne.—Edwɛndolɛ 96:2.\nNwane mɔ a ɛsuzu kɛ ɛbahola wɔaha Nyamenle Belemgbunlililɛ ne anwo edwɛkpa ne nee kɛzi ɔbaboa bɛ kenlebie la wɔahile bɛ a? Mmafea anyelazo edwɛkɛ ɛhye azo. Ɔkɛyɛ boɛ a, yɛ ye ndɛndɛ ka kile bɛ!\n“Edwɛkpa” boni a ɔwɔ kɛ bɛbɔ ye nolo a?\nKɛzi Gyihova Alasevolɛ ɛlɛsukoa adenle mɔɔ Gyisɛse luale zo hanle edwɛkɛ ne la ɛ?\nBiza wɔ Baebolo kilehilevolɛ ne maa ɔhile wɔ kɛzi ɛbalua nrɛlɛbɛ adenle zo wɔaha debie mɔɔ wɔzukoa wɔvi Baebolo ne anu wɔahile ɛ gɔnwo mɔ anu ko la.\nGyihova Alasevolɛ—Bɛhyehyɛ Bɛ Kɛ Bɛha Edwɛkpa Ne\nMenli dɔɔnwo ze Baebolo ngilehilelɛ gyima ne mɔɔ Gyihova Alasevolɛ yɛ ye ewiade amuala la. Kɛzi bɛhyehyɛ bɛ gyima ne, bɛkile ye adenle na bɛtua nwolɛ kakɛ ɛ?\nKɛzi Bɛhyehyɛ Gyihova Alasevolɛ Edwɛkɛhanlɛ Gyima Ne Ɛ?


Ɛseta 5 | Yintanɛte Zo Baebolo | Ewiade Fofolɛ Ngilebɛbo\nƐseta hɔle belemgbunli ne anyunlu (1-8)\nHeeman ɛya nee ye adubɛnwo ne (9-14)\n5 Kenle nsa ne azo,+ Ɛseta wulale ye ɔbahyema tɛladeɛ ne na ɔhɔgyinlanle belemgbunli suakunlu alienwo ɛkɛ ne ɛleka mɔɔ nee belemgbunli sua ne anye bɔ zo la. Ɛnee belemgbunli ne noko de ye ebia nu wɔ sua nu ɛkɛ ne ɛleka mɔɔ nee anuhɔlɛ ne anye bɔ zo la. 2 Mɔɔ belemgbunli ne nwunle Ɔbahyema* Ɛseta kɛ ɔgyi alie ne anwo ala la, ɔnyianle ɔ nyunlu ɛlolɛ, na belemgbunli ne dendenle ye nvutuke kpɔma ne+ mɔɔ ɛnee ɔlɛ la wɔ Ɛseta anwo zo. Akee Ɛseta bikyele ye na ɔvale ɔ sa ɔhanle kpɔma ne ati. 3 Belemgbunli ne bizale ye kɛ: “Ɔbahyema Ɛseta, duzu edwɛkɛ ɔ? Duzu a ɛkpondɛ a? Saa me belemgbunlililɛ ne foa ko bɔbɔ a, mebava meamaa wɔ!” 4 Ɛseta buale kɛ: “Saa belemgbunli anye balie nwo a, maa belemgbunli nee Heeman+ ɛrɛla ɛkponle ne mɔɔ meto meamaa ye ɛnɛ la abo.” 5 Yemɔti belemgbunli ne zele ye menli ne kɛ: “Bɛhɔha bɛhile Heeman kɛ ɔrɛla ndɛndɛ kɛ mɔɔ Ɛseta ɛha la.” Yemɔti belemgbunli ne nee Heeman hɔle ɛkponle ne mɔɔ Ɛseta dole la abo. 6 Wɔ nwanye ɛkponledolɛ ne abo, belemgbunli ne bizale Ɛseta kɛ: “Duzu a ɛhyia nwo a? Mebava meamaa wɔ! Yɛɛ duzu a ɛkpondɛ a? Saa me belemgbunlililɛ ne foa ko bɔbɔ a, ɛ sa baha ye!”+ 7 Ɛseta buale kɛ: “Mɔɔ mehyia nwolɛ nee mɔɔ mekpondɛ la ɛne, 8 Saa menyia belemgbunli anyunlu ɛlolɛ, na belemgbunli anye die nwo kɛ ɔbayɛ mɔɔ mehyia nwo nee mɔɔ mekpondɛ la yeamaa me a, maa belemgbunli nee Heeman ɛrɛla ɛkponle mɔɔ mebado meamaa bɛ ɛhyema la abo; na ɛhyema, mebayɛ ye kɛ mɔɔ belemgbunli ɛha la.” 9 Zɔhane kenle ne, Heeman vale anyelielɛ nee ahonle mɔɔ fɛlɛko ɛyi ye tɛkɛɛ la vindele hɔle. Noko mɔɔ Heeman nwunle Mɔdekae wɔ belemgbunli anlenkɛ kpole ne anloa na ɔnwunle kɛ yeandwazo yɛɛ ɔ nwo anwoso ye wɔ ɔ nyunlu la, Heeman vale Mɔdekae anwo ɛya kpole.+ 10 Noko Heeman zɔle ɔ nwo na ɔhɔle ye sua nu. Akee ɔzoanle ɔmaanle bɛhɔvɛlɛle ɔ gɔnwo mɔ nee ɔ ye Zilɛhye+ bɛrale. 11 Heeman vale ye anwonyia kpole ne, ɔ mra mrenyia dɔɔnwo ne+ nee kɛzi belemgbunli ne ɛkpogya ye na yemaa ye gyinlabelɛ titili yedɛla ye mgbanyima nee ye azonvolɛ mɔɔ ɛha la dule ɔ nloa anu.+ 12 Heeman vale zɔle zolɛ kɛ: “Mɔɔ tɛla ɛhye la, Ɔbahyema Ɛseta ando ɛsalɛ anvɛlɛ awie gyɛne biala kɛ ɔ nee belemgbunli ne ɛrɛla ye ɛkponledolɛ ne abo kɛ me ngome.+ Eza yedo ɛsalɛ yevɛlɛ me ɛhyema kɛ me nee belemgbunli ne ɛrɛla.+ 13 Noko ɛhye mɔ amuala ɛmmaa me kunlu ɛndwo wɔ mekɛ ala mɔɔ menwu Dwuunli Mɔdekae kɛ ɔde belemgbunli ne anlenkɛ kpole ne anloa la.” 14 Yemɔti ɔ ye Zilɛhye nee ɔ gɔnwo mɔ amuala zele ye kɛ: “Maa bɛkpɔnla baka mɔɔ ye tendenle le kubit 50* la. Na nwonlomɔ, ka kile belemgbunli ne kɛ ɔmaa bɛhenda Mɔdekae wɔ zolɛ.+ Akee ɛ nee belemgbunli ne ɛhɔ ɛkponledolɛ ne abo na kɔlie ɛ nye.” Heeman anye liele nzuzulɛ ɛhye anwo, yemɔti ɔmaanle bɛkpɔnlanle baka ne.


Yizikeɛle 19 | Yintanɛte Zo Baebolo | Ewiade Fofolɛ Ngilebɛbo\nYizilayɛ mgbanyima anwo awolɛyelɛ (1-14)\n19 “To Yizilayɛ mgbanyima anwo awolɛyelɛ edwɛne* 2 na ka kɛ,‘Kɛzi ɛnee wɔ mame de ɛ? Ɔle awenade belɛ wɔ awenade avinli. Ɛnee ɔ nee awenade ngyikyi mɔɔ bɛ nwo yɛ se la a da a, na ɛkɛ ne a ɔtetele ɔ mra a. 3 Ɔtetele ɔ mra ne mɔ anu ko, na ɔrayɛle awenade kakula mɔɔ anwo yɛ se.+ Ɔzukoale kɛzi bɛtete nane nu la,Ɔhyele menli bɔbɔ ɔlile. 4 Maanle maanle dele ɔ nwo edwɛkɛ na bɛhyele ye wɔ bɛ kuma nu,Na bɛvale koba bɛsosɔle ye bɛ nee ye hɔle Yigyibiti azɛlɛ zo.+ 5 Ɔhendɛle too na ɔnwunle kɛ anyelazo biala ɛnle ɛkɛ ne kɛ ɔbazia yeara bieko. Ɔti ɔvale ɔ mra ne mɔ anu ko bieko na ɔtetele ye ɔmaanle ɔrayɛle awenade kakula mɔɔ anwo yɛ se. 6 Ɔdaye noko ɔ nee awenade ne mɔ luale na ɔrayɛle awenade kakula mɔɔ anwo yɛ se. Ɔzukoale kɛzi bɛtete nane nu la, na ɔhyele menli bɔbɔ ɔlile.+ 7 Ɔhɔle nzia wɔ bɛ aranemgbole ne mɔ anzi na ɔzɛkyele bɛ azuamgbole ne mɔ,Amaa bɛade ye ɛkpolɛ ne wɔ azɛlɛ mɔɔ ɛdɔ mgbane la amuala azo.+ 8 Maanle maanle mɔɔ vi maangyeba ne mɔ mɔɔ ɛbɔ ye ɛyia la anu la rale ɔ nwo zo kɛ bɛto bɛ avonle ne bɛagua ɔ nwo zo,Na bɛhyele ye wɔ bɛ kuma ne anu. 9 Bɛvale koba bɛsosɔle ye bɛvale ye bɛdole tunli nu na bɛvale ye bɛhɔmaanle Babelɔn belemgbunli ne. Bɛvale ye bɛdole tunli nu wɔ ɛkɛ, amaa bɛande ɔ ne wɔ Yizilayɛ awoka ne mɔ azo bieko. 10 Ɛnee wɔ mame le kɛ vanye+ wɔ wɔ mogya nu,* na bɛluale ye wɔ azule dɔɔnwo anloa. Na azule dɔɔnwo ne ati, ɔzole ma na ɔkpakyele ngane dɔɔnwo. 11 Ɔnyianle ngane* mɔɔ anwo yɛ se, bɛfɛta tumivolɛma kpɔma. Ɔnyinle na ɔhedale mbaka mɔɔ ɛha la anwo zo,Na ye tendenle ne nee ye nya dɔɔnwo ne ati, bɛnwunle ye wɔ ɛleka biala. 12 Noko bɛvale ɔ nwo ɛya na bɛdule ɔ bo+ bɛvuandinle ye bɛdole azɛlɛ ne azo,Na aduduleɛ anwoma bie maanle ye ma nwosonle. Bɛpepɛle ye ngane ɛsesebɛ ne mɔ bɛvile ɛkɛ,+ bɛwele na senle yelale bɛ.+ 13 Akee bɛhɔluale ye wɔ fienemgbole nu,Azɛlɛ mɔɔ nzuhɔne wɔ zo na nzule ɛnle ɛkɛ ne la azo.+ 14 Senle vi ye ngane ne mɔ anu dɛlɛle na ɔyelale ye nya ne mɔ nee ye ma,Na ngane mɔɔ yɛ se la biala anga, tumililɛ kpɔma biala anga.+ “‘Ɔle awolɛyelɛ edwɛne, na ɔbahɔ zo yeayɛ awolɛyelɛ edwɛne.’”\n^ Anzɛɛ ɔkola ɔkile, “vanye wɔ wɔ vanye egyinli nu.”


MOSISI BULUKU NE MƆƆ LUMUA MƆƆ BƐFƐLƐ YE\nDuma “Gyɛnɛse ne abo a le Mɔlebɛbo.” Buluku ne ka ewiade ye ɛbɔlɛ nwo edwɛkɛ, ɔkile kɛ bɛzile bɛbɔle sonla, ɔka kɛ ɛtaneyɛlɛ nee amaneɛnwunlɛ zile bɔle ɔ bo wɔ ewiade ye anu, nee adenle mɔɔ Nyamenle vale zolɛ nee sonla dasanli luale la anwo edwɛkɛ. Bɛkola bɛkyɛ Mɔlebɛbo Buluku ne anu ekpunli mgbole nwiɔ.\n1. Mgbakyelɛ ko mɔɔ kɔdwu bulu nee ko: Ewiade ɛbɔlɛ nee sonla dasanli anwo tetedwɛkɛ mɔɔ lumua. Yɛnwu Adam nee Yive, Keen nee Ebɛle, Nowa nee azuyilɛ ne, yɛɛ Babelɔn Tawa ne anwo tetedwɛkɛ wɔ ekpunli ɛhye mɔɔ lumua la anu.\n2. Mgbakyelɛ bulu nee nwiɔ mɔɔ kɔdwu abulanlu: Yizilayɛ mgbanyima mɔɔ lumua la anwo tetedwɛkɛ. Sonla mɔɔ lumua la a le Ebileham mɔɔ yɛle tieyɛ manle Nyamenle la. Ye diedi mɔɔ wɔ Nyamenle anu la lale ali wienyi. Edwɛkɛ mɔɔ doa zolɛ la a le ɔ ra Ayezeke, ye alɔnra Gyekɔbo (mɔɔ eza bɛfɛlɛ ye Yizilayɛ la) yɛɛ Gyekɔbo amra mrenya bulu nee nwiɔ ne mɔɔ kyekyele Yizilayɛ mbusua ekpunli ekpunli bulu nee nwiɔ ne mɔ la anwo edwɛkɛ. Buluku ne akee gyinla ngakula mrenya ne mɔ ko mɔɔ bɛfɛlɛ ye Dwosefi la anwo edwɛkɛ zo, nee edwɛkɛ mɔɔ sisile a ɔlua zolɛ Gyekɔbo nee ɔ mra mrenya ɛhendeɛ ne mɔ nee bɛ mbusua ne mɔ amuala hɔdwule Yigyibiti na bɛdɛnlanle ɛkɛ ne la azo.\nBuluku ɛhye ka menli nwo edwɛkɛ bɔbɔ ɛdeɛ, noko mɔɔ ɔgyi zolɛ kpalɛ la a le mɔɔ Nyamenle ɛyɛ la. Ɔbɔ ɔ bo ɔsi ye pi kɛ Nyamenle a bɔle ewiade a, na ɔfa Nyamenle ɛwɔkɛ ne mɔɔ ɔbɔle kɛ ɔbahɔ zolɛ yeanlea ye menli ne anwo zo la ɔdwula ye edwɛkɛ ne. Nyamenle a le titile mɔɔ ye duma da ali wɔ buluku ne anu a. Yemɔ yɛɛ ɔbua menli mɔɔ yɛ ɛtane la ndɛne na ɔtea bɛ, ɔdi ye menli ne anyunlu na ɔboa bɛ ɔmaa bɛ tetedwɛkɛ di munli a. Bɛhɛlɛle tete buluku ɛhye mɔmoane, bɛhanle menli bie mɔ diedi nwo edwɛkɛ, na eza ɔboale ɔmanle diedi ne hɔle zolɛ dɛnlanle ɛkɛ.\nMɔɔ wɔ nu la\nEwiade nee sonla ɛbɔlɛ 1.1—2.25\nƐtaneyɛlɛ bo ɛbɔlɛ nee amaneɛnwunlɛ 3.1-24\nƆvi Adam anwo zo mɔɔ kɔdwu Nowa anwo zo 4.1—5.32\nNowa nee azuyilɛ ne 6.1—10.32\nBabelɔn Tawa tendenle ne 11.1-9\nƆvi Hyɛm anwo zo mɔɔ kɔdwu Ebilam anwo zo 11.10-32\nMbusua ekpunli ekpunli ne mɔ mgbanyinli: Ebileham, Ayezeke, Gyekɔbo 12.1—35.29\nYisɔ abo zo amra 36.1-43\nDwosefi nee ɔ mediema mrenya ne mɔ 37.1—45.28\nYizilayɛma wɔ Yigyibiti 46.1—50.26


2 Kɔlentema 7:1-16\nPɔɔlo di fɛlɛko wɔ Kɔlentema anwo (2-4)\nTaetɛse fa amaneɛ kpalɛ ba (5-7)\nNyamenle nu arɛlebɔlɛ nee anlubɛnwo (8-16)\n7 Alɔvolɛ, kɛmɔ bɛbɔ yɛ ɛwɔkɛ ɛhye mɔ la ati, bɛmaa yɛwowo yɛ nwo wɔ nwonane nee sunsum nu evinli biala anwo, amaa yɛ nwo ade kpalɛ wɔ Nyamenle ɛzulolɛ nu. 2 Bɛbuke bɛ ahonle nu bɛmaa yɛ. Yɛtɛyɛle awie biala ɛtane, yɛtɛsɛkyele awie biala, yɛtɛkpondɛle awie biala anwo zo nvasoɛ. 3 Menga ɛhye kɛ mefa meabua bɛ fɔlɛ. Ɔluakɛ melimoa meha kɛ bɛwɔ yɛ ahonle nu kɛ yɛ nee bɛ bawu na yɛ nee bɛ adɛnla ngoane nu. 4 Mekola mefa akɛnrasesebɛ kpole metendɛ mekile bɛ. Mefa bɛ metu me nloa anu kpalɛ. Arɛlekyekyelɛ ɛyi me tɛkɛɛ; medi fɛlɛko kpole wɔ yɛ anwongyelelɛ kɔsɔɔti anu. 5 Nɔhalɛ nu, mɔɔ yɛrale Masidonea la, yɛ sonlabaka* ne mɔ anwo andɔ bɛ, emomu yɛyiale ngyegyelɛ wɔ adenle biala anu—ɛnee konle wɔ gua zo yɛɛ ɛzulolɛ wɔ yɛ avinli. 6 Noko Nyamenle mɔɔ kyekye bɛdabɛ mɔɔ bɛ rɛle ɛbɔ la arɛle la luale Taetɛse ɛralɛ ne azo kyekyele yɛ rɛle; 7 na tɛ ye ɛralɛ ne angome, emomu arɛlekyekyelɛ ne noko mɔɔ ɔnyianle ye wɔ bɛ ɛkɛ ne, wɔ mekɛ mɔɔ ɔrahanle kɛzi bɛ nwo ɛlɛdɔ me, nyane kpole mɔɔ bɛlɛdi, nee kɛzi bɛdwenle* me nwo kpalɛ la; yemɔti ɔmaanle menlile fɛlɛko kpole. 8 Na saa me kɛlata ne maanle bɛ rɛle bɔle bɔbɔ a, menli nwolɛ nyane. Saa alimoa ne menlile nwolɛ nyane bɔbɔ a (menwunle kɛ kɛlata ne maanle bɛlile nyane mekɛ ekyi bie ala), 9 kɛkala medi fɛlɛko, tɛ kɛ bɛ rɛle bɔle la ati ɔ, emomu kɛmɔ bɛ rɛle bɔle na bɛnlunle bɛ nwo la ati ɔ. Ɔluakɛ bɛ rɛle bɔle wɔ adenle mɔɔ sɔ Nyamenle anye la azo, amaa yɛdayɛ ti, edwɛkɛ ɛtane biala ando bɛ. 10 Ɔluakɛ arɛlebɔlɛ mɔɔ sɔ Nyamenle anye la maa bɛnu bɛ nwo na ɔkɔwie ngoanelielɛ nu, bɛnli nwolɛ nyane; noko ewiade arɛlebɔlɛ maa ewule. 11 Bɛnlea kɛzi bɛ rɛle mɔɔ bɔle wɔ adenle mɔɔ sɔ Nyamenle anye azo la maanle bɛbɔle mɔdenle la, bɛhilele kɛ bɛnli ɛzonle, bɛvale ɛya, ɛzulolɛ hanle bɛ, bɛ nwo lɔle me, bɛyelele bɛ nwo, bɛlile nvonleɛ ne anwo gyima! Adenle biala anu bɛhilele kɛ bɛ nwo te wɔ edwɛkɛ ɛhye anu. 12 Mengɛlɛle bɛ, noko tɛ mɔɔ yɛle ɛtane ne anzɛɛ mɔɔ bɛvonle ye la ati ɔ, emomu amaa bɛ mɔdenle mɔɔ bɛbɔ ye wɔ yɛ nwo la ala ali wɔ bɛ avinli wɔ Nyamenle anyunlu. 13 Ɛhye ati a yɛ rɛle ɛkyekye la. Noko tɛ yɛ rɛle mɔɔ ɛkyekye la angome, emomu yɛdi fɛlɛko kpole wɔ Taetɛse anyelielɛ ne anwo ɔluakɛ bɛ kɔsɔɔti bɛmaanle ɔlile fɛlɛko wɔ ye ahonle* nu. 14 Na saa menvale bɛ mendule me nloa anu mengilele ye a, bɛangua me nyunlu aze; emomu kɛ mɔɔ debie biala anu yɛka nɔhalɛ ne yɛkile bɛ la, zɔhane ala a yɛ nloa anu mɔɔ yɛdule yɛhilele Taetɛse la noko ɛyɛ nɔhalɛ a. 15 Bieko, ɔlɛ bɛ nwo ɛlɔlɛ kpole na ɔkakye tieyɛ mɔɔ bɛ muala bɛyɛle, kɛzi bɛvale ɛzulolɛ nee anwowozolɛ bɛliele ye la. 16 Me nye die kɛ wɔ debie biala anu melɛ anwodozo wɔ bɛ nu la.


Yigyibiti Ngyegyelɛ Nna Mɔɔ Kɔ Ngɔnla | Ngakula Baebolo Ɛzukoalɛdeɛ\nNgyegyelɛ Nsia Ne Mɔɔ Doa Ye La\nMosisi nee Aalɔn hɔhanle Nyamenle nrɛlaleɛ ne hilele Falo kɛ: ‘Saa wɔammaa me menli ne angɔ a, mebamaa nrɛzenra adɔka anzɛɛ nrɛzenra bie mɔɔ bɛkeka kɛ tunli la arava maanle ne.’ Yigyibitima kɔsɔɔti azua nu yɛle nrɛzenra ngome. Nrɛzenra vale maanle ne amuala. Noko bie angɔ Gohyɛn, ɛleka mɔɔ ɛnee Yizilayɛma de la. Yigyibitima angomekye a ngyegyelɛ nna ne nee mɔɔ doa zo la rale bɛ nwo zo a. Falo kpale Mosisi kyɛlɛ kɛ: ‘Sɛlɛ Gyihova maa ɔye nrɛzenra ne mɔ ɔvi maanle ye anu. Wɔ menli ne bahola ahɔ.’ Noko mɔɔ Gyihova maanle nrɛzenra ne mɔ vile maanle ne anu la, Falo hakyile ye adwenle. Asoo Falo bazukoa debie avi edwɛkɛ ɛhye anu?\nGyihova hanle kɛ: ‘Saa Falo ammaa me menli ne angɔ a, Yigyibitima nyɛmoa ne mɔ anwo batoto bɛ na bɛawu.’ Ye alehyenlɛ nu, nyɛmoa ne mɔ bɔle ɔ bo kɛ bɛwu. Noko Yizilayɛma nyɛmoa ɛdeɛ ne mɔ anwu. Noko Falo yɛle anzosesebɛ, yeammaa bɛangɔ.\nAkee Gyihova zele Mosisi kɛ, ɔzia ɔhɔ Falo ɛkɛ na ɔkponde nzonle anwomanyunlu wɔ ɔ nyunlu ɛkɛ. Nzonle ne yɛle munlutu wɔ anwomanyunlu na ɔguale Yigyibitima anwo. Munlutu ne maanle Yigyibitima nee bɛ nyɛmoa ne mɔ anwo dudule nganlɛ. Noko Falo ammaa Yizilayɛma angɔ.\nGyihova zoanle Mosisi wɔ Falo ɛkɛ bieko na ɔhanle kɛ: ‘Ɛmkpondɛ kɛ ɛmaa me menli ne mɔ kɔ ɔ? Ɛhyema, ezuawolɛ badɔ agua maanle ne anu.’ Ye alehyenlɛ nu Gyihova maanle ezuawolɛ dɔle, ɛsɛlɛmanye kpakyekpakyele na ɔkpale senle. Debie zɛhae bie ɛtɛsile Yigyibiti ɛlɛ. Ɔzɛkyele Yigyibitima mbaka nee bɛ aleɛ biala, noko bie anzi Gohyɛn azɛlɛ zo. Falo hanle kɛ: ‘Sɛlɛ Gyihova maa ɔzɔ ɛhye anloa! Ɔwie a akee bɛbahola bɛahɔ.’ Noko mɔɔ ezuawolɛ ne nee ezule ne gyakyile ɛdɔlɛ ala la, yɛɛ Falo hakyile ye adwenle a.\nAkee Mosisi hanle kɛ: ‘Abɛbɛ bali mbaka biala mɔɔ ezuawolɛ ne anzɛkye bɛ la.’ Abɛbɛ mgbe dɔɔnwo lile debie biala mɔɔ hale ɛya ne mɔ anu nee mbaka ne mɔ azo la. Falo kpale kyɛlɛ kɛ: ‘Sɛlɛ Gyihova maa ɔye abɛbɛ ne mɔ ɔvi ɛke.’ Noko mɔɔ Gyihova maanle abɛbɛ ne mɔ hɔle la, Falo ammaa Yizilayɛma angɔ.\nGyihova hanle hilele Mosisi kɛ: ‘Tende ɛ sa wɔ anwomanyunlu.’ Ɛkɛ ne ala awozinli kabikabi vale maanle ne. Yigyibitima angola annwu debie biala yɛɛ bɛannwu awie biala too kenle nsa. Yizilayɛma ala a awozinli ne bie anva bɛ a.\nFalo hanle hilele Mosisi kɛ: ‘Ɛ nee wɔ menli ne bahola ahɔ. Noko bɛgyakyi bɛ nyɛmoa ne mɔ wɔ ɛke.’ Mosisi hanle kɛ: ‘Ɔwɔ kɛ yɛ nee yɛ nyɛmoa ne mɔ kɔ amaa yɛava yɛabɔ afɔle yɛamaa yɛ Nyamenle ne.’ Falo vale ɛya kpole na ɔdeanle nuhua kɛ: ‘Fi ɛke kɔ! Saa menwu wɔ bieko a, mebahu wɔ.’\n“Akee bɛbanwu ngakyile mɔɔ wɔ sonla mɔɔ di pɛlepɛle nee mɔɔ yɛ amumuyɛ la avinli la, nee ngakyile mɔɔ wɔ sonla mɔɔ sonle Nyamenle nee mɔɔ ɛnzonle Nyamenle la avinli la.”—Malakae 3:18\nKpuya: Ngyegyelɛ boni bieko a Gyihova vale rale a? Kɛzi ɛnee bɛle ngakyile bɛfi ngyegyelɛ nsa ne mɔɔ limoa la anwo ɛ?\nFa nwa awie Fa nwa awie Ngyegyelɛ Nsia Ne Mɔɔ Doa Ye La\nlfb ɛzukoalɛdeɛ 20 m. 52-53